qundao/data-zh-poetry huggingface dataset:
河中使君莫少卿挽诗二首·其二
作者：汪藻
朝代：宋

藉甚河中守，宜簪近侍冠。
九霄卿月堕，四海德星寒。
桂籍新枝大，兰陂旧馥残。
空余莼鲫奠，乡泪满江干。
河中使君莫少卿挽诗二首·其二
作者：汪藻
朝代：宋

藉甚河中守，宜簪近侍冠。九霄卿月堕，四海德星寒。桂籍新枝大，兰陂旧馥残。空馀莼鲫奠，乡泪满江干。
泊召伯埭
作者：汪藻
朝代：宋

孤舟渺无根，夜历数村雨。
今朝乱晴景，水镜写霜树。
哀鸿念羣声，正到客愁处。
男儿有怀抱，何事亦关汝。
苍烟接牛斗，惝恍迷归路。
明发问吾侬，乘流去復住。
泊召伯埭
作者：汪藻
朝代：宋

孤舟渺无根，夜历数村雨。今朝乱晴景，水镜写霜树。哀鸿念群声，正到客愁处。男儿有怀抱，何事亦关汝。苍烟接牛斗，惝恍迷归路。明发问吾侬，乘流去复住。
泊召伯埭
作者：汪藻
朝代：宋

孤舟渺無根，夜歷數村雨。
今朝亂晴景，水鏡寫霜樹。
哀鴻念羣聲，正到客愁處。
男兒有懷抱，何事亦關汝。
蒼烟接牛斗，惝恍迷歸路。
明發問吾儂，乘流去復住。
浴孙日熊叔雅有诗次其韵二首
作者：汪藻
朝代：宋

休论臭腐与神奇，康乐还生谢客儿。我有浮溪农圃在，他年分付小樊迟。释氏梦中亲抱送，人言价重百车渠。阮家新妇得雄帖，还有数行中令书。
浴孙日熊叔雅有诗次其韵二首·其一
作者：汪藻
朝代：宋
体裁：七言绝句

休论臭腐与神奇，康乐还生谢客儿。我有浮溪农圃在，他年分付小樊迟。
浴孙日熊叔雅有诗次其韵二首·其二
作者：汪藻
朝代：宋
体裁：七言绝句

释氏梦中亲抱送，人言价重百车渠。阮家新妇得雄帖，还有数行中令书。
浴孫日熊叔雅有詩次其韻二首·其一
作者：汪藻
朝代：宋

休論臭腐與神奇，康樂還生謝客兒。
我有浮溪農圃在，他年分付小樊遲。
浴孫日熊叔雅有詩次其韻二首·其二
作者：汪藻
朝代：宋

釋氏夢中親抱送，人言價重百車渠。
阮家新婦得雄帖，還有數行中令書。
湖南安抚刘龙图挽词二首
作者：汪藻
朝代：宋

胸次光风霁月明，论文衮衮九河倾。一辞天上金銮直，再见湘南竹马迎。梁相合图烟阁上，郑公忽去雪山轻。眼看过棹呱呱泣，谁谓衡州浪得名。前年旌节驻江湄，始向清扬识紫芝。名系南陬朱鸟影，官兼东观白云司。初惊楚俗招魂些，已见羊公堕泪碑。千古风流钟岭峤，湘人应配曲江祠。
湖南安抚刘龙图挽词二首·其一
作者：汪藻
朝代：宋
体裁：七言律诗

胸次光风霁月明，论文衮衮九河倾。一辞天上金銮直，再见湘南竹马迎。梁相合图烟阁上，郑公忽去雪山轻。眼看过棹呱呱泣，谁谓衡州浪得名。
湖南安抚刘龙图挽词二首·其二
作者：汪藻
朝代：宋

前年旌节驻江湄，始向清扬识紫芝。名系南陬朱鸟影，官兼东观白云司。初惊楚俗招魂些，已见羊公堕泪碑。千古风流钟岭峤，湘人应配曲江祠。
湖南安抚刘龙图挽词二首·其二
作者：汪藻
朝代：宋

前年旌节驻江湄，始向清扬识紫芝。
名繫南陬朱鸟影，官兼东观白云司。
初惊楚俗招魂些，已见羊公堕泪碑。
千古风流钟岭峤，湘人应配曲江祠。
湖南安撫劉龍圖挽詞二首·其一
作者：汪藻
朝代：宋

胸次光風霽月明，論文衮衮九河傾。
一辭天上金鑾直，再見湘南竹馬迎。
梁相合圖烟閣上，鄭公忽去雪山輕。
眼看過棹呱呱泣，誰謂衡州浪得名。
湖南安撫劉龍圖挽詞二首·其二
作者：汪藻
朝代：宋

前年旌節駐江湄，始向清揚識紫芝。
名繫南陬朱鳥影，官兼東觀白雲司。
初驚楚俗招魂些，已見羊公墮淚碑。
千古風流鍾嶺嶠，湘人應配曲江祠。
湖州長興縣大雄寺陳霸先故宅天嘉中所植檜柯葉蒼然其中空洞皮脈僅存而已
作者：汪藻
朝代：宋

曾經浩劫故依然，老壽方知木有仙。
直幹凌空裁百尺，虚心閲世已千年。
深蟠澤國興王地，獨傲天公造物權。
玉樹庭花非不好，秖今誰占舊山川。
湖州长兴县大雄寺陈霸先故宅天嘉中所植桧柯叶苍然其中空洞皮脉仅存而已
作者：汪藻
朝代：宋
体裁：七言律诗

曾经浩劫故依然，老寿方知木有仙。直干凌空裁百尺，虚心阅世已千年。深蟠泽国兴王地，独傲天公造物权。玉树庭花非不好，秖今谁占旧山川。
漫兴
作者：汪藻
朝代：宋

晨起翛然曳杖行，一帘疏雨作秋清。老来岁月能多少，看得栽花结子成？
漫兴二首
作者：汪藻
朝代：宋

晨起翛然曳杖行，一帘疏雨作秋清。老来岁月能多少，看得栽花结子成。燕子年年入户飞，向人无是亦无非。来春强健还相见，送汝将雏又一归。
漫兴二首·其一
作者：汪藻
朝代：宋
体裁：七言绝句

晨起翛然曳杖行，一帘疏雨作秋清。老来岁月能多少，看得栽花结子成。
漫兴二首·其二
作者：汪藻
朝代：宋
体裁：七言绝句

燕子年年入户飞，向人无是亦无非。来春强健还相见，送汝将雏又一归。
漫興二首·其一
作者：汪藻
朝代：宋

晨起翛然曳杖行，一簾疏雨作秋清。
老來歲月能多少，看得栽花結子成。
漫興二首·其二
作者：汪藻
朝代：宋

燕子年年入戶飛，向人無是亦無非。
來春強健還相見，送汝將雛又一歸。
灵惠公庙
作者：汪藻
朝代：宋
体裁：七言律诗

台殿崇崇冠冢颠，行人跪起白云边。山河霸业三千里，歌舞灵衣五百年。铁马威神通异域，衮龙书命降中天。偃王遗种班班在，好乞韩碑记邈绵。
点绛唇
作者：汪藻
朝代：宋
体裁：词

新月娟娟，夜寒江静山衔斗。
起来搔首。
梅影横窗瘦。
好个霜天，闲却传杯手。
君知否。
乱鸦啼后。
归兴浓於酒。
点绛唇
作者：汪藻
朝代：宋
体裁：词

新月娟娟，夜寒江静山衔斗。
起来搔首。
梅影横窗瘦。
好个霜天，闲却传杯手。
君知否。
乱鸦啼後。
归兴浓於酒。
点绛唇
作者：汪藻
朝代：宋

新月娟娟，夜寒江静山衔斗。起来搔首，梅影横窗瘦。好个霜天，闲却传杯手。君知否？乱鸦啼后，归兴浓如酒。高柳蝉嘶，采菱歌断秋风起。晚云如髻。湖上山横翠。帘卷西楼，过雨凉生袂。天如水。画楼十二。有个人同倚。
点绛唇·其一
作者：汪藻
朝代：宋
体裁：词

新月娟娟，夜寒江静山衔斗。起来搔首，梅影横窗瘦。好个霜天，闲却传杯手。君知否？乱鸦啼后，归兴浓如酒。
点绛唇·新月娟娟
作者：汪藻
朝代：宋

新月娟娟，夜寒江静山衔斗。
起来搔首。
梅影横窗瘦。
好个霜天，闲却传杯手。
君知否。
乱鸦啼后。
归兴浓于酒。
点绛唇·新月娟娟
作者：汪藻
朝代：宋

新月娟娟，夜寒江静山衔斗。起来搔首，梅影横窗瘦。好个霜天，闲却传杯手。君知否？乱鸦啼后，归兴浓于酒。
点绛唇·高柳蝉嘶
作者：汪藻
朝代：宋
体裁：词

高柳蝉嘶，采菱歌断秋风起。晚云如髻。湖上山横翠。帘卷西楼，过雨凉生袂。天如水。画楼十二。有个人同倚。
熊使君垂和漫兴诗次答四首
作者：汪藻
朝代：宋

凭轩时见白云行，霜入长江万丈清。逐客今年缘底事，村村箫鼓报秋成。新亭虽小亦翚飞，陡觉风烟与昨非。分得使君秋数顷，登山临水送将归。闭门多睡少经行，随分匏尊泻独清。庭下若生书带草，前身即是郑康成。儿时也羡刺天飞，投老方知绝百非。酬唱恰成刘与白，分司且住莫言归。
熊使君垂和漫兴诗次答四首·其一
作者：汪藻
朝代：宋
体裁：七言绝句

凭轩时见白云行，霜入长江万丈清。逐客今年缘底事，村村箫鼓报秋成。
熊使君垂和漫兴诗次答四首·其三
作者：汪藻
朝代：宋
体裁：七言绝句

闭门多睡少经行，随分匏尊泻独清。庭下若生书带草，前身即是郑康成。
熊使君垂和漫兴诗次答四首·其二
作者：汪藻
朝代：宋
体裁：七言绝句

新亭虽小亦翚飞，陡觉风烟与昨非。分得使君秋数顷，登山临水送将归。
熊使君垂和漫兴诗次答四首·其四
作者：汪藻
朝代：宋
体裁：七言绝句

儿时也羡刺天飞，投老方知绝百非。酬唱恰成刘与白，分司且住莫言归。
熊使君垂和漫興詩次答四首·其一
作者：汪藻
朝代：宋

憑軒時見白雲行，霜入長江萬丈清。
逐客今年緣底事，村村簫鼓報秋成。
熊使君垂和漫興詩次答四首·其三
作者：汪藻
朝代：宋

閉門多睡少經行，隨分匏尊瀉獨清。
庭下若生書带草，前身即是鄭康成。
熊使君垂和漫興詩次答四首·其二
作者：汪藻
朝代：宋

新亭雖小亦翬飛，陡覺風烟與昨非。
分得使君秋數頃，登山臨水送將歸。
熊使君垂和漫興詩次答四首·其四
作者：汪藻
朝代：宋

兒時也羨刺天飛，投老方知絕百非。
酬唱恰成劉與白，分司且住莫言歸。
熊使君次韵
作者：汪藻
朝代：宋

万石亭西半是苔，旧时官柳着行栽。
使君为筑溪边屋，野老同倾月下杯。
好在一廛从此记，休论三径有谁来。
会须便作渔梁去，莫遣鸬鷀忽见猜。
熊使君次韵
作者：汪藻
朝代：宋

万石亭西半是苔，旧时官柳著行栽。使君为筑溪边屋，野老同倾月下杯。好在一廛从此记，休论三径有谁来。会须便作渔梁去，莫遣鸬鹚忽见猜。
熊使君次韵见属次韵答之
作者：汪藻
朝代：宋

蛮县三年喜及瓜，归欤春思自无涯。朝阳岩上无残雪，庆朔堂前已乱花。归到儿曹应借问，为言颠发未全华。仲宣正得依投处，万里心安即是家。
熊使君次韵见属次韵答之
作者：汪藻
朝代：宋

蛮县三年喜及瓜，归欤春思自无涯。
朝阳岩上无残雪，庆朔堂前已乱花。
归到儿曹应借问，为言颠髪未全华。
仲宣正得依投处，万里心安即是家。
熊使君次韻
作者：汪藻
朝代：宋

萬石亭西半是苔，舊時官柳著行栽。
使君爲築溪邊屋，野老同傾月下杯。
好在一廛從此記，休論三徑有誰來。
會須便作漁梁去，莫遣鸕鷀忽見猜。
熊使君次韻見屬次韻答之
作者：汪藻
朝代：宋

蠻縣三年喜及瓜，歸歟春思自無涯。
朝陽巖上無殘雪，慶朔堂前已亂花。
歸到兒曹應借問，爲言顛髪未全華。
仲宣正得依投處，萬里心安即是家。
爱闲斋
作者：汪藻
朝代：宋
体裁：五言绝句

竿木逢场处，何人肯自还。秖应韩吏部，能道不如闲。
琴高魚
作者：汪藻
朝代：宋

百川萃南州，水族何磊砢。
其間琴高魚，初未列楚些。
豈堪陪薧鮮，裁用當殽果。
土人私自珍，千里事封裹。
遂令四方傳，噍嚼亦云頗。
俗云琴高生，控鯉宛溪左。
靈蹤散如煙，遺鬣尚餘顆。
向來騎鯨人，逸駕嘗慕我。
不應當時遊，反用此么麽。
得非效齊諧，怪者記之過。
彭越小如錢，蹤跡由漢禍。
越書載王餘，變化更微瑣。
因知天地間，人莫窮物夥。
區區於其中，臆決蓋不可。
僞真吾何知，且用慰頤朵。
琴高鱼
作者：汪藻
朝代：宋

百川萃南州，水族何磊砢。
其间琴高鱼，初未列楚些。
岂堪陪薧鲜，裁用当殽果。
土人私自珍，千里事封裹。
遂令四方传，噍嚼亦云颇。
俗云琴高生，控鲤宛溪左。
灵踪散如烟，遗鬣尚余颗。
向来骑鲸人，逸驾尝慕我。
不应当时游，反用此么么。
得非效齐谐，怪者记之过。
彭越小如钱，踪迹由汉祸。
越书载王余，变化更微琐。
因知天地间，人莫穷物伙。
区区于其中，臆决盖不可。
僞真吾何知，且用慰颐朵。
琴高鱼
作者：汪藻
朝代：宋

百川萃南州，水族何磊砢。其间琴高鱼，初未列楚些。岂堪陪薧鲜，裁用当殽果。土人私自珍，千里事封裹。遂令四方传，噍嚼亦云颇。俗云琴高生，控鲤宛溪左。灵踪散如烟，遗鬣尚馀颗。向来骑鲸人，逸驾尝慕我。不应当时游，反用此么么。得非效齐谐，怪者记之过。彭越小如钱，踪迹由汉祸。越书载王馀，变化更微琐。因知天地间，人莫穷物夥。区区于其中，臆决盖不可。伪真吾何知，且用慰颐朵。
用友人韵寄平江蒋侍郎
作者：汪藻
朝代：宋

词源衮衮患材多，笔力骎骎跨永和。
屡阅州符犹剖竹，盍归禁槖旧持荷。
声华大似城南杜，勲业看如相国何。
自笑萍踪久为客，那能绮丽尽余波。
用友人韵寄平江蒋侍郎
作者：汪藻
朝代：宋

词源衮衮患材多，笔力骎骎跨永和。屡阅州符犹剖竹，盍归禁橐旧持荷。声华大似城南杜，勋业看如相国何。自笑萍踪久为客，那能绮丽尽馀波。
用友人韻寄平江蔣侍郎
作者：汪藻
朝代：宋

詞源衮衮患材多，筆力駸駸跨永和。
屢閲州符猶剖竹，盍歸禁槖舊持荷。
聲華大似城南杜，勲業看如相國何。
自笑萍蹤久爲客，那能綺麗盡餘波。
病中偶成
作者：汪藻
朝代：宋

衰病乃其理，移床卧南轩。虽怀饮冰忧，赖有清赏存。春去芳草积，罗生满庭萱。花房向夕敛，似与吾忘言。数蝶亦多态，差差傍丛翻。客来同一欣，何必临芳樽。常恐秋节至，严霜霣其根。吾生尚悠悠，眷尔安足论。
病中偶成
作者：汪藻
朝代：宋

衰病乃其理，移床卧南轩。
虽怀饮冰忧，赖有清赏存。
春去芳草积，罗生满庭萱。
花房向夕敛，似与吾忘言。
数蝶亦多态，差差傍丛飜。
客来同一欣，何必临芳樽。
常恐秋节至，严霜霣其根。
吾生尚悠悠，眷尔安足论。
病中偶成
作者：汪藻
朝代：宋

衰病乃其理，移牀卧南軒。
雖懷飲冰憂，賴有清賞存。
春去芳草積，羅生滿庭萱。
花房向夕斂，似與吾忘言。
數蝶亦多態，差差傍叢飜。
客來同一欣，何必臨芳樽。
常恐秋節至，嚴霜霣其根。
吾生尚悠悠，眷爾安足論。
盡心堂爲張丞相題
作者：汪藻
朝代：宋

道林岳麓天下無，下有萬頃之重湖。
羣山奇變水清瀉，紫氣合沓來中區。
張公扶持宇宙了，天與此境爲公娛。
煙雲沖融几席上，幻出百態供朝晡。
那知公亦寓焉耳，胸中炯炯如冰壺。
平生忠孝心鐵石，不磨要與茲山俱。
向來卜築營草木，汲汲可笑平泉愚。
何如坐以眼爲界，卷藏雲夢吞衡巫。
主人歸來頭正黑，劍履未給黄門扶。
我雖忘世世不爾，唾手行取東西都。
誰云古今不相及，今見謝傅東山圖。
相如
作者：汪藻
朝代：宋

詞氣縱橫亦壯夫，低回功業獨何如。
可憐封禪遺忠意，魂魄應須愧史魚。
相如
作者：汪藻
朝代：宋
体裁：七言绝句

词气纵横亦壮夫，低回功业独何如。可怜封禅遗忠意，魂魄应须愧史鱼。
知非斋
作者：汪藻
朝代：宋

真是果安在，况今非故吾。个中惟醉好，莫忘黄公垆。
知非斋
作者：汪藻
朝代：宋

真是果安在，况今非故吾。
箇中惟醉好，莫忘黄公垆。
知非齋
作者：汪藻
朝代：宋

真是果安在，況今非故吾。
箇中惟醉好，莫忘黄公壚。
石舟叹
作者：汪藻
朝代：宋

匆匆负锸鹅鹜喧，闪闪蹴车雷电翻。一城骚动急星火，官渠底用农时穿。海神有意驱巨石，风伯不肯停阴云。坐令榷水甚于酒，盗者以乏军兴论。峨峨之山载大艑，所过郡邑千官奔。绣衣持斧坐堤上，百渎倒尽生龟文。民间四月种不入，敢惜数斗春泥浑。君王神圣古无有，谈笑坐可回乾坤。何妨謦欬九天上，叱散黄帽还嵌根。嗟哉食肉胡不告，勿谓石也安能言。
石舟叹
作者：汪藻
朝代：宋

匆匆负锸鹅鹜喧，闪闪蹴车雷电翻。
一城骚动急星火，官渠底用农时穿。
海神有意驱巨石，风伯不肯停阴云。
坐令榷水甚于酒，盗者以乏军兴论。
峨峨之山载大艑，所过郡邑千官奔。
绣衣持斧坐堤上，百渎倒尽生龟文。
民间四月种不入，敢惜数斗春泥浑。
君王神圣古无有，谈笑坐可回干坤。
何妨謦欬九天上，叱散黄帽还嵌根。
嗟哉食肉胡不告，勿谓石也安能言。
石舟歎
作者：汪藻
朝代：宋

匆匆負鍤鵝鶩喧，閃閃蹴車雷電翻。
一城騷動急星火，官渠底用農時穿。
海神有意驅巨石，風伯不肯停陰雲。
坐令榷水甚于酒，盜者以乏軍興論。
峨峨之山載大艑，所過郡邑千官奔。
繡衣持斧坐堤上，百瀆倒盡生龜文。
民間四月種不入，敢惜數斗春泥渾。
君王神聖古無有，談笑坐可回乾坤。
何妨謦欬九天上，叱散黄帽還嵌根。
嗟哉食肉胡不告，勿謂石也安能言。
禅月罗汉
作者：汪藻
朝代：宋
体裁：七言律诗

扃锁收传古圣师，飞扬不类虎头痴。槎枒老木垂云蔓，伛偻胡僧拖雪眉。丹墨已随岚霭尽，精神犹作电光驰。秖应梦乞归岩寺，要使邦人习气移。
禪月羅漢
作者：汪藻
朝代：宋

扃鎖收傳古聖師，飛揚不類虎頭癡。
槎枒老木垂雲蔓，傴僂胡僧拖雪眉。
丹墨已隨嵐靄盡，精神猶作電光馳。
秖應夢乞歸巖寺，要使邦人習氣移。
移守临川曾吉甫以诗见寄次韵答之时吉甫除闽漕未行
作者：汪藻
朝代：宋
体裁：七言律诗

朝来剥啄叩门谁，昨夜灯花已报知。腰下方悬新守印，眼中已见故人诗。十年且喜朋簪合，千里休言官牒随。问我抽书何日竟，病来编简网蛛丝。
移守臨川曾吉甫以詩見寄次韻答之時吉甫除閩漕未行
作者：汪藻
朝代：宋

朝來剝啄叩門誰，昨夜燈花已報知。
腰下方懸新守印，眼中已見故人詩。
十年且喜朋簪合，千里休言官牒隨。
問我抽書何日竟，病來編簡網蛛絲。
简蔡天任
作者：汪藻
朝代：宋
体裁：七言律诗

寂寂闲庭少客过，翛然丈室一维摩。脑脂遮眼空豪在，药裹关心奈老何。雨后书连修竹翠，夜深床绕候虫歌。东邻似最知人意，合有新诗到薜萝。
簡蔡天任
作者：汪藻
朝代：宋

寂寂閑庭少客過，翛然丈室一維摩。
腦脂遮眼空豪在，藥裹關心奈老何。
雨後書連修竹翠，夜深牀繞候蟲歌。
東鄰似最知人意，合有新詩到薜蘿。
約教授遊東林寺
作者：汪藻
朝代：宋

擾擾塵勞懶曳裾，此生終待老匡廬。
兩山分破吟難盡，一水飛來畫不如。
紅杏成壇今彷彿，白蓮結社漫躊躇。
泮宫夫子能敦約，共採新聞廣舊書。
约教授游东林寺
作者：汪藻
朝代：宋
体裁：七言律诗

扰扰尘劳懒曳裾，此生终待老匡庐。两山分破吟难尽，一水飞来画不如。红杏成坛今彷佛，白莲结社漫踌躇。泮宫夫子能敦约，共采新闻广旧书。
翁养源因先冢瑞松作亭求诗
作者：汪藻
朝代：宋
体裁：七言律诗

樛枝偃盖蔚相扶，绝胜分封五大夫。天遣岁寒双干合，人言江左百城无。闻孙为表祠丛胜，好事争传宰树图。肯学并柯桃与李，四时佳色照黄垆。
翁養源因先冢瑞松作亭求詩
作者：汪藻
朝代：宋

樛枝偃蓋蔚相扶，絕勝分封五大夫。
天遣歲寒雙幹合，人言江左百城無。
聞孫爲表祠叢勝，好事爭傳宰樹圖。
肯學并柯桃與李，四時佳色照黄壚。
聚山閣爲吳氏題
作者：汪藻
朝代：宋

緣江故多峰，秀色無可揀。
何須著腳力，政欲長在眼。
詩翁築飛閣，似恨山意懶。
縱橫數州碧，收拾付酒醆。
客來何所命，濯濯千髻綰。
晴嵐入肺腑，寶唾落碑版。
翁家誠可樂，人境兩蕭散。
爐香侣趺坐，終日對編簡。
風流前輩接，細說鬚自挽。
居然典刑在，聽者輒忘返。
會須營一壑，萬事等鵬鷃。
從翁時對榻，卧看烟雨晚。
聚山阁为吴氏题
作者：汪藻
朝代：宋

缘江故多峰，秀色无可拣。
何须着脚力，政欲长在眼。
诗翁筑飞阁，似恨山意懒。
纵横数州碧，收拾付酒醆。
客来何所命，濯濯千髻绾。
晴岚入肺腑，宝唾落碑版。
翁家诚可乐，人境两萧散。
炉香侣趺坐，终日对编简。
风流前辈接，细说鬚自挽。
居然典刑在，听者辄忘返。
会须营一壑，万事等鹏鷃。
从翁时对榻，卧看烟雨晚。
聚山阁为吴氏题
作者：汪藻
朝代：宋

缘江故多峰，秀色无可拣。何须著脚力，政欲长在眼。诗翁筑飞阁，似恨山意懒。纵横数州碧，收拾付酒盏。客来何所命，濯濯千髻绾。晴岚入肺腑，宝唾落碑版。翁家诚可乐，人境两萧散。炉香侣趺坐，终日对编简。风流前辈接，细说须自挽。居然典刑在，听者辄忘返。会须营一壑，万事等鹏鴳。从翁时对榻，卧看烟雨晚。
臨賦閣
作者：汪藻
朝代：宋

與物相忘久，于何寄此情。
秖應逢勝會，不覺句還成。
致政王参政挽诗二首
作者：汪藻
朝代：宋

直道行藏世所难，拂衣谈笑便休官。逢时合上麒麟阁，执法先峨獬豸冠。两国旌旃交境外，三年帷幄侍朝端。庞眉未向清时老，万事浮云忽盖棺。赐第崇宁一再春，建炎方识老成人。早为勇退山林士，晚作中兴社稷臣。手把青箱传后裔，日陪黄阁转洪钧。乡关间阔虽千里，松槚相望亦海滨。
致政王参政挽诗二首·其一
作者：汪藻
朝代：宋

直道行藏世所难，拂衣谈笑便休官。逢时合上麒麟阁，执法先峨獬豸冠。两国旌旃交境外，三年帷幄侍朝端。庞眉未向清时老，万事浮云忽盖棺。
致政王参政挽诗二首·其一
作者：汪藻
朝代：宋

直道行藏世所难，拂衣谈笑便休官。
逢时合上麒麟阁，执法先峨獬豸冠。
两国旌旜交境外，三年帷幄侍朝端。
庞眉未向清时老，万事浮云忽盖棺。
致政王参政挽诗二首·其二
作者：汪藻
朝代：宋
体裁：七言律诗

赐第崇宁一再春，建炎方识老成人。早为勇退山林士，晚作中兴社稷臣。手把青箱传后裔，日陪黄阁转洪钧。乡关间阔虽千里，松槚相望亦海滨。
致政王參政挽詩二首·其一
作者：汪藻
朝代：宋

直道行藏世所難，拂衣談笑便休官。
逢時合上麒麟閣，執法先峨獬豸冠。
兩國旌旜交境外，三年帷幄侍朝端。
龐眉未向清時老，萬事浮雲忽蓋棺。
致政王參政挽詩二首·其二
作者：汪藻
朝代：宋

賜第崇寧一再春，建炎方識老成人。
早爲勇退山林士，晚作中興社稷臣。
手把青箱傳後裔，日陪黄閣轉洪鈞。
鄉關間闊雖千里，松檟相望亦海濱。
致政魯奉議挽詩二首·其一
作者：汪藻
朝代：宋

澤國今耆舊，于君見典刑。
居鄉乘款段，生子得寧馨。
綵服供春酌，銀章慰暮齡。
誰知雲霧裏，忽失少微星。
致政魯奉議挽詩二首·其二
作者：汪藻
朝代：宋

詔綍從君賜，經龕與佛同。
早霑三釡祿，幾作百年翁。
閲世松成蓋，傳家桂滿叢。
素車千兩送，榮絕九原中。
致政鲁奉议挽诗二首
作者：汪藻
朝代：宋

泽国今耆旧，于君见典刑。居乡乘款段，生子得宁馨。綵服供春酌，银章慰暮龄。谁知云雾里，忽失少微星。诏綍从君赐，经龛与佛同。早沾三釜禄，几作百年翁。阅世松成盖，传家桂满丛。素车千两送，荣绝九原中。
致政鲁奉议挽诗二首·其一
作者：汪藻
朝代：宋

泽国今耆旧，于君见典刑。
居乡乘款段，生子得宁馨。
綵服供春酌，银章慰暮龄。
谁知云雾裏，忽失少微星。
致政鲁奉议挽诗二首·其一
作者：汪藻
朝代：宋

泽国今耆旧，于君见典刑。居乡乘款段，生子得宁馨。綵服供春酌，银章慰暮龄。谁知云雾里，忽失少微星。
致政鲁奉议挽诗二首·其二
作者：汪藻
朝代：宋

诏綍从君赐，经龛与佛同。早沾三釜禄，几作百年翁。阅世松成盖，传家桂满丛。素车千两送，荣绝九原中。
致政鲁奉议挽诗二首·其二
作者：汪藻
朝代：宋

诏綍从君赐，经龛与佛同。
早霑三釡禄，几作百年翁。
阅世松成盖，传家桂满丛。
素车千两送，荣绝九原中。
舟行三首
作者：汪藻
朝代：宋

摩诘画中平远，庾郎句里清新。有底江山面目，年来到处相亲。水底藻迷淡晓，树头叶振凋年。未许梅悬玉乳，先教橘噀冰泉。山水俱含古色，烟云巧发天藏。乞与诗人醉眼，要令弹压秋光。
舟行三首·其一
作者：汪藻
朝代：宋

摩詰畫中平遠，庾郎句裏清新。
有底江山面目，年來到處相親。
舟行三首·其一
作者：汪藻
朝代：宋

摩诘画中平远，庾郎句裏清新。
有底江山面目，年来到处相亲。
舟行三首·其一
作者：汪藻
朝代：宋

摩诘画中平远，庾郎句里清新。有底江山面目，年来到处相亲。
舟行三首·其三
作者：汪藻
朝代：宋
体裁：六言诗

山水俱含古色，烟云巧发天藏。乞与诗人醉眼，要令弹压秋光。
舟行三首·其三
作者：汪藻
朝代：宋

山水俱含古色，烟雲巧發天藏。
乞與詩人醉眼，要令彈壓秋光。
舟行三首·其二
作者：汪藻
朝代：宋
体裁：六言诗

水底藻迷淡晓，树头叶振凋年。未许梅悬玉乳，先教橘噀冰泉。
舟行三首·其二
作者：汪藻
朝代：宋

水底藻迷淡曉，樹頭葉振凋年。
未許梅懸玉乳，先教橘噀冰泉。
舟行遣兴五首
作者：汪藻
朝代：宋

拥衲无馀事，时闻起柁声。水烟犹作暝，霜鹊已嬉晴。淼淼人归路，悠悠岁晚情。秖应江海外，随处著馀生。滔滔千里浪，秖解送人忙。看即成衰鬓，能堪几断肠。系船冰树动，炊黍水云香。惊怪陶彭泽，功名晚更忘。高城吹角罢，别浦载灯归。岁晚客犹去，水寒潮亦稀。一身将影屡，万事转头非。莫倚危樯望，清霜易满衣。霜敛初晴夜，江愁独望人。萧条全浦暝，错落数星陈。老觉癯儒冗，穷遭醉尉嗔。梅花行满眼，莫作后园春。渺渺竟何向，滔滔难与论。雁书鸣笛野，雪缟过帆村。夜寂人谁语，江流月自存。莫令漂泊梦，千里到脩门。
舟行遣兴五首·其一
作者：汪藻
朝代：宋

拥衲无余事，时闻起柁声。
水烟犹作暝，霜鹊已嬉晴。
淼淼人归路，悠悠岁晚情。
秖应江海外，随处着余生。
舟行遣兴五首·其一
作者：汪藻
朝代：宋

拥衲无馀事，时闻起柁声。水烟犹作暝，霜鹊已嬉晴。淼淼人归路，悠悠岁晚情。秖应江海外，随处著馀生。
舟行遣兴五首·其三
作者：汪藻
朝代：宋
体裁：五言律诗

高城吹角罢，别浦载灯归。岁晚客犹去，水寒潮亦稀。一身将影屡，万事转头非。莫倚危樯望，清霜易满衣。
舟行遣兴五首·其二
作者：汪藻
朝代：宋

滔滔千里浪，秖解送人忙。看即成衰鬓，能堪几断肠。系船冰树动，炊黍水云香。惊怪陶彭泽，功名晚更忘。
舟行遣兴五首·其二
作者：汪藻
朝代：宋

滔滔千里浪，秖解送人忙。
看即成衰鬓，能堪几断肠。
繫船冰树动，炊黍水云香。
惊怪陶彭泽，功名晚更忘。
舟行遣兴五首·其五
作者：汪藻
朝代：宋

渺渺竟何向，滔滔难与论。雁书鸣笛野，雪缟过帆村。夜寂人谁语，江流月自存。莫令漂泊梦，千里到脩门。
舟行遣兴五首·其五
作者：汪藻
朝代：宋

渺渺竟何向，滔滔难与论。
鴈书鸣笛野，雪缟过帆村。
夜寂人谁语，江流月自存。
莫令漂泊梦，千里到修门。
舟行遣兴五首·其四
作者：汪藻
朝代：宋
体裁：五言律诗

霜敛初晴夜，江愁独望人。萧条全浦暝，错落数星陈。老觉癯儒冗，穷遭醉尉嗔。梅花行满眼，莫作后园春。
舟行遣興五首·其一
作者：汪藻
朝代：宋

擁衲無餘事，時聞起柁聲。
水烟猶作暝，霜鵲已嬉晴。
淼淼人歸路，悠悠歲晚情。
秖應江海外，隨處著餘生。
舟行遣興五首·其三
作者：汪藻
朝代：宋

高城吹角罷，别浦載燈歸。
歲晚客猶去，水寒潮亦稀。
一身將影屢，萬事轉頭非。
莫倚危檣望，清霜易滿衣。
舟行遣興五首·其二
作者：汪藻
朝代：宋

滔滔千里浪，秖解送人忙。
看即成衰鬢，能堪幾斷腸。
繫船冰樹動，炊黍水雲香。
驚怪陶彭澤，功名晚更忘。
舟行遣興五首·其五
作者：汪藻
朝代：宋

渺渺竟何向，滔滔難與論。
鴈書鳴笛野，雪縞過帆村。
夜寂人誰語，江流月自存。
莫令漂泊夢，千里到脩門。
舟行遣興五首·其四
作者：汪藻
朝代：宋

霜斂初晴夜，江愁獨望人。
蕭條全浦暝，錯落數星陳。
老覺癯儒冗，窮遭醉尉嗔。
梅花行滿眼，莫作後園春。
芳美亭
作者：汪藻
朝代：宋
体裁：古风

东风不世情，幽谷渠亦至。谁分玄都种，为我作春事。朝来花气暖，诗眼先自醉。祇愁贪结子，零落烟雨际。闻今新蹊成，有酒且频置。
芳美亭
作者：汪藻
朝代：宋

東風不世情，幽谷渠亦至。
誰分玄都種，爲我作春事。
朝來花氣暖，詩眼先自醉。
祇愁貪結子，零落烟雨際。
聞今新蹊成，有酒且頻置。
萬上人將游三吳袖杼山居士贈言見過戲成兩絕送之·其一
作者：汪藻
朝代：宋

參得湯休五字禪，一缾一鉢去飄然。
定知游歷名山徧，吟入江湖萬頃天。
萬上人將游三吳袖杼山居士贈言見過戲成兩絕送之·其二
作者：汪藻
朝代：宋

韓子由來未識真，欲還澄觀作詩人。
若教早被儒冠誤，那得雲山自在身。
藻蒙叔雅祠部重九日惠花惠酒惠詩繼爲袁家碣鈷鉧潭之遊因循不能答再承佳句見寄今用來韻率課一篇參陪杖履之勝幸一笑而去之以覆醬瓿而作紙絞也
作者：汪藻
朝代：宋

秋風入瀟湘，千嶂倚天外。
使君挽衰翁，行樂秋色界。
放船下空闊，舒笑鳧鷖會。
永懷愚溪人，千載有遺愛。
延緣訪遺跡，佳處時擊汰。
飛沈各獻狀，領略在我輩。
匆匆莫能數，頗似慰無賴。
盃行未云半，落日已相對。
歸來有酒所，方省欠詩債。
朱轓幸停軫，嘉汝山水最。
金莖峙霄漢，行矣分沆瀣。
何妨共流轉，今古同一概。
非君箇中人，孰使此中大。
伊余漂泊者，他日名亦在。
一聞款乃聲，蓬蓽忘湫隘。
藻蒙叔雅祠部重九日惠花惠酒惠诗继为袁家碣钴鉧潭之游因循不能答再承佳句见寄今用来韵率课一篇参陪杖履之胜幸一笑而去之以覆酱瓿而作纸绞也
作者：汪藻
朝代：宋

秋风入潇湘，千嶂倚天外。使君挽衰翁，行乐秋色界。放船下空阔，舒笑凫鹥会。永怀愚溪人，千载有遗爱。延缘访遗迹，佳处时击汰。飞沈各献状，领略在我辈。匆匆莫能数，颇似慰无赖。杯行未云半，落日已相对。归来有酒所，方省欠诗债。朱轓幸停轸，嘉汝山水最。金茎峙霄汉，行矣分沆瀣。何妨共流转，今古同一概。非君个中人，孰使此中大。伊余漂泊者，他日名亦在。一闻款乃声，蓬荜忘湫隘。
藻蒙叔雅祠部重九日惠花惠酒惠诗继为袁家碣钴鉧潭之游因循不能答再承佳句见寄今用来韵率课一篇参陪杖履之胜幸一笑而去之以覆酱瓿而作纸绞也
作者：汪藻
朝代：宋

秋风入潇湘，千嶂倚天外。
使君挽衰翁，行乐秋色界。
放船下空阔，舒笑凫鹥会。
永怀愚溪人，千载有遗爱。
延缘访遗迹，佳处时击汰。
飞沈各献状，领略在我辈。
匆匆莫能数，颇似慰无赖。
杯行未云半，落日已相对。
归来有酒所，方省欠诗债。
朱轓幸停轸，嘉汝山水最。
金茎峙霄汉，行矣分沆瀣。
何妨共流转，今古同一概。
非君箇中人，孰使此中大。
伊余漂泊者，他日名亦在。
一闻款乃声，蓬荜忘湫隘。
蚕妇行
作者：汪藻
朝代：宋

树头恰恰晴鸠喜，上巳人家扫蚕蚁。
纸窗茅屋春雨寒，买炭添炉中夜起。
平明采叶晞露痕，随刀翠缕如丝匀。
三眠欲食春已老，旋炊新麦祀蚕神。
咽明足紧解丝簇，犹向前溪问茅卜。
东邻西里想殷勤，借问今年几分熟。
缲车轧轧桑阴凉，主家人立鸿雁行。
丝成不得半缕着，一生麻纻随风霜。
蚕妇行
作者：汪藻
朝代：宋

树头恰恰晴鸠喜，上巳人家扫蚕蚁。纸窗茅屋春雨寒，买炭添炉中夜起。平明采叶晞露痕，随刀翠缕如丝匀。三眠欲食春已老，旋炊新麦祀蚕神。咽明足紧解丝簇，犹向前溪问茅卜。东邻西里想殷勤，借问今年几分熟。缲车轧轧桑阴凉，主家人立鸿雁行。丝成不得半缕著，一生麻纻随风霜。
蜂儿行
作者：汪藻
朝代：宋

蜜蜂以蜜为生涯，为人采蜜安于花。
霜蜂尝恐奇祸作，深崖大壑悬其家。
生儿孚乳自毫末，幼成玉蛹肩相差。
分房戢戢莲绽子，拥户娟娟兰茁芽。
惊猜肯使樵牧近，千尾负毒争防遮。
那知长安贵公子，酒酣咀尔不摇牙。
登盘未辨翅与股，百金购买囊红纱。
琴鱼漫传仙物美，桂蠧空取蛮方赊。
吾闻厚味古所戒，暴及胎卵宁非奢。
合围火攻无脱者，举族孥戮奚罪耶。
厥包作贡自谁始，从今可弔不可夸。
蜂儿行
作者：汪藻
朝代：宋

蜜蜂以蜜为生涯，为人采蜜安于花。霜蜂尝恐奇祸作，深崖大壑悬其家。生儿孚乳自毫末，幼成玉蛹肩相差。分房戢戢莲绽子，拥户娟娟兰茁芽。惊猜肯使樵牧近，千尾负毒争防遮。那知长安贵公子，酒酣咀尔不摇牙。登盘未辨翅与股，百金购买囊红纱。琴鱼漫传仙物美，桂蠹空取蛮方赊。吾闻厚味古所戒，暴及胎卵宁非奢。合围火攻无脱者，举族孥戮奚罪耶。厥包作贡自谁始，从今可吊不可誇。
蜂兒行
作者：汪藻
朝代：宋

蜜蜂以蜜爲生涯，爲人採蜜安于花。
霜蜂嘗恐奇禍作，深崖大壑懸其家。
生兒孚乳自毫末，幼成玉蛹肩相差。
分房戢戢蓮綻子，擁戶娟娟蘭茁芽。
驚猜肯使樵牧近，千尾負毒爭防遮。
那知長安貴公子，酒酣咀爾不搖牙。
登盤未辨翅與股，百金購買囊紅紗。
琴魚漫傳仙物美，桂蠧空取蠻方賒。
吾聞厚味古所戒，暴及胎卵寧非奢。
合圍火攻無脱者，舉族孥戮奚罪耶。
厥包作貢自誰始，從今可弔不可誇。
蠶婦行
作者：汪藻
朝代：宋

樹頭恰恰晴鳩喜，上巳人家掃蠶蟻。
紙窗茅屋春雨寒，買炭添爐中夜起。
平明採葉晞露痕，隨刀翠縷如絲勻。
三眠欲食春已老，旋炊新麥祀蠶神。
咽明足緊解絲簇，猶向前溪問茅卜。
東鄰西里想殷勤，借問今年幾分熟。
繰車軋軋桑陰涼，主家人立鴻雁行。
絲成不得半縷著，一生麻紵隨風霜。
觀秋江捕魚圖
作者：汪藻
朝代：宋

霜飈落木瀟湘秋，黄蘆颯颯秋江頭。
漁翁短棹搖輕舟，夕陽斜照寒波流。
篷蓑箬笠興夷猶，得魚沽酒更勸酬。
生涯一葉水上浮，市朝利病不相謀。
青山綠水得魚游，此樂未必饒公侯。
畫圖忽見清兩眸，恍疑身在滄浪洲。
年來萍梗歎滯留，擬欲與子爲朋儔。
观秋江捕鱼图
作者：汪藻
朝代：宋

霜飈落木潇湘秋，黄芦飒飒秋江头。
渔翁短棹摇轻舟，夕阳斜照寒波流。
篷蓑箬笠兴夷犹，得鱼沽酒更劝酬。
生涯一叶水上浮，市朝利病不相谋。
青山绿水得鱼游，此乐未必饶公侯。
画图忽见清两眸，恍疑身在沧浪洲。
年来萍梗叹滞留，拟欲与子为朋俦。
观秋江捕鱼图
作者：汪藻
朝代：宋

霜飙落木潇湘秋，黄芦飒飒秋江头。渔翁短棹摇轻舟，夕阳斜照寒波流。篷蓑箬笠兴夷犹，得鱼沽酒更劝酬。生涯一叶水上浮，市朝利病不相谋。青山绿水得鱼游，此乐未必饶公侯。画图忽见清两眸，恍疑身在沧浪洲。年来萍梗叹滞留，拟欲与子为朋俦。
詠古四首·其一
作者：汪藻
朝代：宋

相士如相馬，滅没深天機。
區區銅馬法，徒識牝與驪。
人言當塗公，惡人知其微。
如何許邵語，受之不復疑。
知人固不易，人亦未易知。
媸妍在水鏡，鉛粉徒自欺。
孰爲仁義人，未假已不歸。
伯樂不可作，思與曹瞞期。
詠古四首·其三
作者：汪藻
朝代：宋

崑山有璞玉，外質而內美。
惟其不自衒，故與頑石齒。
和也速于售，再獻甘滅趾。
在玉庸何傷，惜君兩足耳。
詠古四首·其二
作者：汪藻
朝代：宋

世事如大弩，人若材官然。
乘勢易發機，非時勞控弦。
又如大水中，置彼萬斛船。
雖有帆與檣，亦須風動天。
不見周公瑾，弱齡已飛鶱。
不見師尚父，鷹揚在華顛。
彼非生而材，此豈晚乃賢。
鎡基喻智慧，要必有待焉。
嘆息狂馳子，嘗爲愚者憐。
詠古四首·其四
作者：汪藻
朝代：宋

堂堂明堂柱，根節幾歲寒。
使與蒲柳同，扶廈良亦難。
我衣敝緼袍，我飯苜蓿盤。
天公方試我，劍鋏勿妄彈。
詠菊
作者：汪藻
朝代：宋

依倚西風不自持，葳蕤羽葆雜金規。
繁開不負朝陽色，獨步非關昊帝私。
把酒可能追靖節，掇苗終欲慕天隨。
春紅過盡聊經眼，賴有芬菲慰所思。
試闈同宋德操陳純中登稽古閣曉望
作者：汪藻
朝代：宋

雙睫不能熟，疏鐘起初曉。
危欄扶力上，層簷掛雲表。
羣峰蒼玉如，開簾四環繞。
向來聲利場，自今眼界小。
兩君天下士，一見意傾倒。
有此風味佳，未受秋思惱。
我昔溪上住，盟言寄鷗烏。
今年縱得來，官事間日少。
樊籠更樊籠，歸途天樣杳。
是處非不佳，千慮舒懷抱。
浮雲且東來，吾家隔林杪。
境熟斷難忘，終念今朝好。
詹令人挽詞二首·其一
作者：汪藻
朝代：宋

小隱嚴陵下，當年得孟光。
里師爲婦順，子慶事親長。
洲橘應還熟，庭萱遂不芳。
他年冠蓋會，來看伏牛岡。
詹令人挽詞二首·其二
作者：汪藻
朝代：宋

有子皆通籍，迎扶出萬山。
色難三釜外，眉壽百年間。
帝渥書泥紫，兒嬉服綵班。
空成潘岳賦，無復板輿還。
詹令人挽词二首
作者：汪藻
朝代：宋

小隐严陵下，当年得孟光。里师为妇顺，子庆事亲长。洲橘应还熟，庭萱遂不芳。他年冠盖会，来看伏牛冈。有子皆通籍，迎扶出万山。色难三釜外，眉寿百年间。帝渥书泥紫，儿嬉服綵班。空成潘岳赋，无复板舆还。
詹令人挽词二首·其一
作者：汪藻
朝代：宋
体裁：五言律诗

小隐严陵下，当年得孟光。里师为妇顺，子庆事亲长。洲橘应还熟，庭萱遂不芳。他年冠盖会，来看伏牛冈。
詹令人挽词二首·其二
作者：汪藻
朝代：宋

有子皆通籍，迎扶出万山。色难三釜外，眉寿百年间。帝渥书泥紫，儿嬉服綵班。空成潘岳赋，无复板舆还。
詹令人挽词二首·其二
作者：汪藻
朝代：宋

有子皆通籍，迎扶出万山。
色难三釜外，眉寿百年间。
帝渥书泥紫，儿嬉服綵班。
空成潘岳赋，无復板舆还。
謝端明遣騎送酒
作者：汪藻
朝代：宋

十樣華樽照蓽門，兒童歌舞徹比鄰。
他鄉忽作青州夢，新歲初嘗白墮春。
敢謂五漿駭先饋，且欣一盞便醺人。
扶衰卻老皆公惠，肯學劉伶祀鬼神。
试闱同宋德操陈纯中登稽古阁晓望
作者：汪藻
朝代：宋

双睫不能熟，疏钟起初晓。
危栏扶力上，层檐挂云表。
羣峰苍玉如，开帘四环绕。
向来声利场，自今眼界小。
两君天下士，一见意倾倒。
有此风味佳，未受秋思恼。
我昔溪上住，盟言寄鸥乌。
今年纵得来，官事间日少。
樊笼更樊笼，归途天样杳。
是处非不佳，千虑舒怀抱。
浮云且东来，吾家隔林杪。
境熟断难忘，终念今朝好。
试闱同宋德操陈纯中登稽古阁晓望
作者：汪藻
朝代：宋

双睫不能熟，疏钟起初晓。危栏扶力上，层檐挂云表。群峰苍玉如，开帘四环绕。向来声利场，自今眼界小。两君天下士，一见意倾倒。有此风味佳，未受秋思恼。我昔溪上住，盟言寄鸥鸟。今年纵得来，官事间日少。樊笼更樊笼，归途天样杳。是处非不佳，千虑舒怀抱。浮云且东来，吾家隔林杪。境熟断难忘，终念今朝好。
谢端明遣骑送酒
作者：汪藻
朝代：宋
体裁：七言律诗

十样华樽照荜门，儿童歌舞彻比邻。他乡忽作青州梦，新岁初尝白堕春。敢谓五浆骇先馈，且欣一盏便醺人。扶衰却老皆公惠，肯学刘伶祀鬼神。
賈太夫人王氏挽詩二首·其一
作者：汪藻
朝代：宋

優恩不與外庭同，詔墨親頒出九重。
鐘鼎承家能兩大，詩書教子得三從。
葭莩密接椒房慶，脂澤頻增石窌封。
千里歸來鳴鶴野，湘江正繞墓前松。
賈太夫人王氏挽詩二首·其二
作者：汪藻
朝代：宋

憶昨容衣未祔姑，哀深反哺白頭烏。
佳城欲見千年日，旅殯先求五父衢。
汲汲素冠蒙霧雨，翩翩丹旐歷江湖。
竟成窀穸干戈後，此事哀榮世所無。
贈丹青僧了本
作者：汪藻
朝代：宋

虎頭不復傅金粟，魏武之孫聊可續。
如何三昧畫中王，解使天機照人目。
含毫不動先有情，萬態了了隨經營。
偶然得意灑春色，日輔月角須臾成。
精神還仗精神覓，筆下區區徒刻畫。
故知巧匠盤礴時，萬里丹青減容色。
君不見齊梁大士天所開，幼僧不許僧繇猜。
師今幸有印泥手，貌取當年黄面來。
贈人
作者：汪藻
朝代：宋

撥爐應對夜語久，雲灰消盡紅金斗。
君才合在殿閣間，簿書帷中不應有。
且置玉堂風雨筆，來試牛刀霹靂手。
贈人二首·其一
作者：汪藻
朝代：宋

聞將衲子日尋幽，度水穿雲處處游。
遙想逃禪時一醉，人間春甕與扶頭。
贈人二首·其二
作者：汪藻
朝代：宋

山城重到轉清幽，勝日閑尋舊釣游。
定是沙鷗嫌俗駕，背人飛去不回頭。
贾太夫人王氏挽诗二首
作者：汪藻
朝代：宋

优恩不与外庭同，诏墨亲颁出九重。钟鼎承家能两大，诗书教子得三从。葭莩密接椒房庆，脂泽频增石窌封。千里归来鸣鹤野，湘江正绕墓前松。忆昨容衣未祔姑，哀深反哺白头乌。佳城欲见千年日，旅殡先求五父衢。汲汲素冠蒙雾雨，翩翩丹旐历江湖。竟成窀穸干戈后，此事哀荣世所无。
贾太夫人王氏挽诗二首·其一
作者：汪藻
朝代：宋
体裁：七言律诗

优恩不与外庭同，诏墨亲颁出九重。钟鼎承家能两大，诗书教子得三从。葭莩密接椒房庆，脂泽频增石窌封。千里归来鸣鹤野，湘江正绕墓前松。
贾太夫人王氏挽诗二首·其二
作者：汪藻
朝代：宋
体裁：七言律诗

忆昨容衣未祔姑，哀深反哺白头乌。佳城欲见千年日，旅殡先求五父衢。汲汲素冠蒙雾雨，翩翩丹旐历江湖。竟成窀穸干戈后，此事哀荣世所无。
赠丹青僧了本
作者：汪藻
朝代：宋

虎头不复傅金粟，魏武之孙聊可续。如何三昧画中王，解使天机照人目。含毫不动先有情，万态了了随经营。偶然得意洒春色，日辅月角须臾成。精神还仗精神觅，笔下区区徒刻画。故知巧匠盘礴时，万里丹青减容色。君不见齐梁大士天所开，幼僧不许僧繇猜。师今幸有印泥手，貌取当年黄面来。
赠丹青僧了本
作者：汪藻
朝代：宋

虎头不復傅金粟，魏武之孙聊可续。
如何三昧画中王，解使天机照人目。
含毫不动先有情，万态了了随经营。
偶然得意洒春色，日辅月角须臾成。
精神还仗精神觅，笔下区区徒刻画。
故知巧匠盘礴时，万里丹青减容色。
君不见齐梁大士天所开，幼僧不许僧繇猜。
师今幸有印泥手，貌取当年黄面来。
赠人
作者：汪藻
朝代：宋
体裁：古风

拨炉应对夜语久，云灰消尽红金斗。君才合在殿阁间，簿书帷中不应有。且置玉堂风雨笔，来试牛刀霹雳手。
赠人二首
作者：汪藻
朝代：宋

闻将衲子日寻幽，度水穿云处处游。遥想逃禅时一醉，人间春瓮与扶头。山城重到转清幽，胜日闲寻旧钓游。定是沙鸥嫌俗驾，背人飞去不回头。
赠人二首·其一
作者：汪藻
朝代：宋
体裁：七言绝句

闻将衲子日寻幽，度水穿云处处游。遥想逃禅时一醉，人间春瓮与扶头。
赠人二首·其二
作者：汪藻
朝代：宋
体裁：七言绝句

山城重到转清幽，胜日闲寻旧钓游。定是沙鸥嫌俗驾，背人飞去不回头。
起居方舍人挽詩二首·其一
作者：汪藻
朝代：宋

漢殿臚傳處，回頭四十春。
共嗟香案吏，歸作釣臺人。
意氣林泉老，名聲日月新。
賈生方擬召，鵩鳥在承塵。
起居方舍人挽詩二首·其二
作者：汪藻
朝代：宋

經術羣公上，人材二紀間。
屢持邊使節，竟老近臣班。
賜第叨同擢，趨朝憶共還。
白頭無力送，能隔幾青山。
起居方舍人挽诗二首
作者：汪藻
朝代：宋

汉殿胪传处，回头四十春。共嗟香案吏，归作钓台人。意气林泉老，名声日月新。贾生方拟召，鵩鸟在承尘。经术群公上，人材二纪间。屡持边使节，竟老近臣班。赐第叨同擢，趋朝忆共还。白头无力送，能隔几青山。
起居方舍人挽诗二首·其一
作者：汪藻
朝代：宋
体裁：五言律诗

汉殿胪传处，回头四十春。共嗟香案吏，归作钓台人。意气林泉老，名声日月新。贾生方拟召，鵩鸟在承尘。
起居方舍人挽诗二首·其二
作者：汪藻
朝代：宋

经术羣公上，人材二纪间。
屡持边使节，竟老近臣班。
赐第叨同擢，趋朝忆共还。
白头无力送，能隔几青山。
起居方舍人挽诗二首·其二
作者：汪藻
朝代：宋

经术群公上，人材二纪间。屡持边使节，竟老近臣班。赐第叨同擢，趋朝忆共还。白头无力送，能隔几青山。
过临平二首
作者：汪藻
朝代：宋

一别九霄路，风烟长满衣。已成身老大，无复世轻肥。天阔鸟双下，山寒人独归。晓来何似雨，春水半岩扉。睡起凉生岸，钩帘坐小窗。麦风能起柁，梅雨不鸣江。往事心长折，归涂影自双。依然蒲柳地，人老故先降。
过临平二首·其一
作者：汪藻
朝代：宋

一别九霄路，风烟长满衣。已成身老大，无复世轻肥。天阔鸟双下，山寒人独归。晓来何似雨，春水半岩扉。
过临平二首·其一
作者：汪藻
朝代：宋

一别九霄路，风烟长满衣。
已成身老大，无復世轻肥。
天阔鸟双下，山寒人独归。
晓来何似雨，春水半岩扉。
过临平二首·其二
作者：汪藻
朝代：宋
体裁：五言律诗

睡起凉生岸，钩帘坐小窗。麦风能起柁，梅雨不鸣江。往事心长折，归涂影自双。依然蒲柳地，人老故先降。
过五岭
作者：汪藻
朝代：宋
体裁：七言律诗

蜀道如天世路稀，那知五岭与云齐。登临直上凌霄去，仰视何妨稳步跻。仁杰思亲聊税驾，王尊念国欲鞭蹄。往还勿谓兹山险，更有无穷万丈溪。
过吴明叟新居
作者：汪藻
朝代：宋

谁开大屋沈沈者，门外垂杨拂车马。主人四十持节归，高卧绿阴啼鸟下。冥冥一径傍花入，忽有清池照深夏。鱼吹落日知镜净，荷受微风看珠泻。夫君少有湖海气，欲驷长鲸无地跨。故将能事惊世人，坐向云端差万瓦。稍培幽桂出窗底，时放青山来竹罅。人言此兴极不浅，天遣公忙那肯赦。要须更作辋川图，他日思归聊对画。
过吴明叟新居
作者：汪藻
朝代：宋

谁开大屋沈沈者，门外垂杨拂车马。
主人四十持节归，高卧绿阴啼鸟下。
冥冥一径傍花入，忽有清池照深夏。
鱼吹落日知镜凈，荷受微风看珠泻。
夫君少有湖海气，欲驷长鲸无地跨。
故将能事惊世人，坐向云端差万瓦。
稍培幽桂出窗底，时放青山来竹罅。
人言此兴极不浅，天遣公忙那肯赦。
要须更作辋川图，他日思归聊对画。
过宁国小岭
作者：汪藻
朝代：宋
体裁：七言律诗

步历崔嵬数百寻，垂堂漫许戒千金。年来世事总如梦，老去儿曹长挂心。听雨不眠那夜永，行山未遍忽秋深。天寒更度宛陵水，霜月欲生风满林。
过定香寺
作者：汪藻
朝代：宋

雨痕狼藉龙挂虚，风林岑蔚枭哺雏。
一川窈窕水云国，百家世世封樵渔。
钟来木杪知有寺，杖藜起踏苍烟孤。
溪山清明搀楚尾，台殿倾圮存唐余。
过定香寺
作者：汪藻
朝代：宋

雨痕狼藉龙挂虚，风林岑蔚枭哺雏。一川窈窕水云国，百家世世封樵渔。钟来木杪知有寺，杖藜起踏苍烟孤。溪山清明搀楚尾，台殿倾圮存唐馀。
过梅田追伤胡公立寄其侄仲平
作者：汪藻
朝代：宋

系船还共竹林居，忆昨杯行手挽蔬。满眼谁同春梦事，经年不枉故人书。木奴封户千头橘，雪片倾箱二寸鱼。信美湖湘异吾土，且寻烟艇意何如。
过梅田追伤胡公立寄其侄仲平
作者：汪藻
朝代：宋

繫船还共竹林居，忆昨杯行手挽蔬。
满眼谁同春梦事，经年不枉故人书。
木奴封户千头橘，雪片倾箱二寸鱼。
信美湖湘异吾土，且寻烟艇意何如。
过金陵
作者：汪藻
朝代：宋

六代兴亡迹愈陈，迹陈谁遣意如新。古今更欲悲何事，天地长留景似人。云压山低惟妒晚，雾蟠江阔更含春。固知到此无穷感，岂独区区我一身。
过金陵
作者：汪藻
朝代：宋

六代兴亡迹愈陈，迹陈谁遣意如新。
古今更欲悲何事，天地长留景似人。
云压山低惟妬晚，雾蟠江阔更含春。
固知到此无穷感，岂独区区我一身。
过靖安镇
作者：汪藻
朝代：宋
体裁：七言绝句

樯竿历历表中流，瞑宿河堤古驿头。天遣山川浑着月，人将榆柳共惊秋。
还吴禹功徐帖
作者：汪藻
朝代：宋

谁专小学国朝初，籍籍甘泉数二徐。
辈行虽居骑曹后，典刑全是峄山余。
柳家莫笑姜芽手，郑老方耽柿叶书。
待得门前溪水黑，凭看合作定何如。
还吴禹功徐帖
作者：汪藻
朝代：宋

谁专小学国朝初，籍籍甘泉数二徐。辈行虽居骑曹后，典刑全是峄山馀。柳家莫笑姜芽手，郑老方耽柿叶书。待得门前溪水黑，凭看合作定何如。
还琏上人诗卷
作者：汪藻
朝代：宋
体裁：七言绝句

笔端游戏讵须频，短轴才开即可人。月映澄江梅映雪，比君犹自未清新。
送僧还山
作者：汪藻
朝代：宋

传得清凉祖佛衣，来新震泽旧禅扉。几年香木成林种，一日孤云带雨归。别路片帆方荡漾，名山八部已光辉。夜窗时得伽陀句，会寄江城秋雁飞。
送僧还山
作者：汪藻
朝代：宋

传得清凉祖佛衣，来新震泽旧禅扉。
几年香木成林种，一日孤云带雨归。
别路片帆方荡漾，名山八部已光辉。
夜窗时得伽陀句，会寄江城秋鴈飞。
送僧還山
作者：汪藻
朝代：宋

傳得清凉祖佛衣，來新震澤舊禪扉。
幾年香木成林種，一日孤雲带雨歸。
别路片帆方蕩漾，名山八部已光輝。
夜窗時得伽陀句，會寄江城秋鴈飛。
送廷藻兼呈楚州通守杜丈
作者：汪藻
朝代：宋
体裁：七言律诗

相从常恨十年迟，握手匆匆每自疑。风艇烟帆还此日，隙烟篱井定何时。试看子学犹难售，须信吾穷未易医。千里同风杜夫子，可能时寄弹丸诗。
送廷藻兼呈楚州通守杜丈
作者：汪藻
朝代：宋

相從常恨十年遲，握手匆匆每自疑。
風艇烟帆還此日，隙烟籬井定何時。
試看子學猶難售，須信吾窮未易醫。
千里同風杜夫子，可能時寄彈丸詩。
送杜文仲微赴山阳倅
作者：汪藻
朝代：宋

城外长淮绿渺瀰，此行聊复雁门踦。边烽已息何妨醉，民讼全稀尚可诗。昭代声名方此振，中年离别未须悲。溧阳老尉还天幸，政自扳援得退之。
送杜文仲微赴山阳倅
作者：汪藻
朝代：宋

城外长淮绿渺瀰，此行聊復鴈门踦。
边烽已息何妨醉，民讼全稀尚可诗。
昭代声名方此振，中年离别未须悲。
溧阳老尉还天幸，政自扳援得退之。
送杜文仲微赴山陽倅
作者：汪藻
朝代：宋

城外長淮綠渺瀰，此行聊復鴈門踦。
邊烽已息何妨醉，民訟全稀尚可詩。
昭代聲名方此振，中年離别未須悲。
溧陽老尉還天幸，政自扳援得退之。
送毗陵太守刘君受代东归
作者：汪藻
朝代：宋

往年我作新安民，人人能说刘使君。使君本一儒者耳，数十年来嗟未闻。我时屈指今州县，似此贤侯当识面。那知漂泊千里馀，画戟清香日陪宴。使君何以人不如，胸中正有万卷书。清真简淡乃天性，文章政事犹其馀。向来天子留君住，重与毗陵三万户。谁教一曲渭城歌，忽作梨花枝上雨。宦游南北安得同，抚循凋郡还须公。人生五马亦不恶，与民处处为春风。
送毘陵太守刘君受代东归
作者：汪藻
朝代：宋

往年我作新安民，人人能说刘使君。
使君本一儒者耳，数十年来嗟未闻。
我时屈指今州县，似此贤侯当识面。
那知漂泊千里余，画戟清香日陪宴。
使君何以人不如，胸中正有万卷书。
清真简淡乃天性，文章政事犹其余。
向来天子留君住，重与毘陵三万户。
谁教一曲渭城歌，忽作梨花枝上雨。
宦游南北安得同，抚循凋郡还须公。
人生五马亦不恶，与民处处为春风。
送毘陵太守劉君受代東歸
作者：汪藻
朝代：宋

往年我作新安民，人人能說劉使君。
使君本一儒者耳，數十年來嗟未聞。
我時屈指今州縣，似此賢侯當識面。
那知漂泊千里餘，畫戟清香日陪宴。
使君何以人不如，胸中正有萬卷書。
清真簡淡乃天性，文章政事猶其餘。
向來天子留君住，重與毘陵三萬戶。
誰教一曲渭城歌，忽作梨花枝上雨。
宦遊南北安得同，撫循凋郡還須公。
人生五馬亦不惡，與民處處爲春風。
過五嶺
作者：汪藻
朝代：宋

蜀道如天世路稀，那知五嶺與雲齊。
登臨直上凌霄去，仰視何妨穩步躋。
仁傑思親聊稅駕，王尊念國欲鞭蹄。
往還勿謂茲山險，更有無窮萬丈溪。
過吳明叟新居
作者：汪藻
朝代：宋

誰開大屋沈沈者，門外垂楊拂車馬。
主人四十持節歸，高卧綠陰啼鳥下。
冥冥一徑傍花入，忽有清池照深夏。
魚吹落日知鏡凈，荷受微風看珠瀉。
夫君少有湖海氣，欲駟長鯨無地跨。
故將能事驚世人，坐向雲端差萬瓦。
稍培幽桂出窗底，時放青山來竹罅。
人言此興極不淺，天遣公忙那肯赦。
要須更作輞川圖，他日思歸聊對畫。
過定香寺
作者：汪藻
朝代：宋

雨痕狼藉龍掛虛，風林岑蔚梟哺雛。
一川窈窕水雲國，百家世世封樵漁。
鐘來木杪知有寺，杖藜起踏蒼煙孤。
溪山清明攙楚尾，臺殿傾圮存唐餘。
過寧國小嶺
作者：汪藻
朝代：宋

步歷崔嵬數百尋，垂堂漫許戒千金。
年來世事總如夢，老去兒曹長掛心。
聽雨不眠那夜永，行山未遍忽秋深。
天寒更度宛陵水，霜月欲生風滿林。
過梅田追傷胡公立寄其姪仲平
作者：汪藻
朝代：宋

繫船還共竹林居，憶昨盃行手挽蔬。
滿眼誰同春夢事，經年不枉故人書。
木奴封戶千頭橘，雪片傾箱二寸魚。
信美湖湘異吾土，且尋烟艇意何如。
過臨平二首·其一
作者：汪藻
朝代：宋

一别九霄路，風烟長滿衣。
已成身老大，無復世輕肥。
天闊鳥雙下，山寒人獨歸。
曉來何似雨，春水半巖扉。
過臨平二首·其二
作者：汪藻
朝代：宋

睡起涼生岸，鉤簾坐小窗。
麥風能起柁，梅雨不鳴江。
往事心長折，歸塗影自雙。
依然蒲柳地，人老故先降。
過金陵
作者：汪藻
朝代：宋

六代興亡迹愈陳，迹陳誰遣意如新。
古今更欲悲何事，天地長留景似人。
雲壓山低惟妬晚，霧蟠江闊更含春。
固知到此無窮感，豈獨區區我一身。
過靖安鎮
作者：汪藻
朝代：宋

檣竿歷歷表中流，瞑宿河堤古驛頭。
天遣山川渾着月，人將榆柳共驚秋。
避地函亭野步
作者：汪藻
朝代：宋
体裁：古风

今日幸无雨，天空出遥岑。行行不知疲，遂至春江浔。汲路转篱落，人家在桑阴。平畴涨清波，陇麦如人深。沟畎戏凫鹜，新蒲映浮沈。我生本樵渔，对此谐初心。风物岂不好，悲来自难任。胡尘暗中原，四海如惊禽。黄屋狩万里，两宫隔辰参。龙腾鼎湖阔，月晦星河深。宇宙有倾覆，兹游岂岖嵚。消忧赖浊醪，太息谁能斟。
避地函亭野步
作者：汪藻
朝代：宋

今日幸無雨，天空出遙岑。
行行不知疲，遂至春江潯。
汲路轉籬落，人家在桑陰。
平疇漲清波，隴麥如人深。
溝畎戲鳧鶩，新蒲映浮沈。
我生本樵漁，對此諧初心。
風物豈不好，悲來自難任。
胡塵暗中原，四海如驚禽。
黄屋狩萬里，兩宫隔辰參。
龍騰鼎湖闊，月晦星河深。
宇宙有傾覆，兹游豈嶇嶔。
消憂賴濁醪，太息誰能斟。
還吳禹功徐帖
作者：汪藻
朝代：宋

誰專小學國朝初，籍籍甘泉數二徐。
輩行雖居騎曹後，典刑全是嶧山餘。
柳家莫笑薑芽手，鄭老方耽柿葉書。
待得門前溪水黑，憑看合作定何如。
還璉上人詩卷
作者：汪藻
朝代：宋

筆端遊戲詎須頻，短軸才開即可人。
月映澄江梅映雪，比君猶自未清新。
郊丘书事
作者：汪藻
朝代：宋

琅舆深出未央门，十里圜坛气象尊。圭璧三千周典备，貔貅百万汉兵屯。青城浮霭连霜动，黄道微风带日温。不用灵光符圣武，从来精祲答乾坤。
郊丘书事
作者：汪藻
朝代：宋

琅舆深出未央门，十里圜坛气象尊。
珪璧三千周典备，貔貅百万汉兵屯。
青城浮霭连霜动，黄道微风带日温。
不用灵光符圣武，从来精祲答干坤。
郊丘書事
作者：汪藻
朝代：宋

琅輿深出未央門，十里圜壇氣象尊。
珪璧三千周典備，貔貅百萬漢兵屯。
青城浮靄連霜動，黄道微風带日温。
不用靈光符聖武，從來精祲答乾坤。
郑固道累书求寓屋诗走笔封寄
作者：汪藻
朝代：宋

平生金石交，政尔一固道。佳哉固道乎，所至即为宝。人言醒而狂，我见影亦好。忆初烟尘飞，环累十万灶。夕烽通甘泉，兵气塞穹昊。公为鲁仲连，麾去如振槁。功成拂衣去，不羡中令考。每逢泉石佳，便欲事幽讨。晚行龟峰旁，爱此千嶂抱。亟营背郭堂，羞作出山草。慨然悬其车，避俗长却扫。所嗟高明家，华屋几人保。既留杨柳枝，仍占杏花岛。真成醉吟翁，何况无病恼。属闻鸿冥冥，痛恨归不早。何当释羁囚，把臂共倾倒。馀光玩桑榆，踵息养梨枣。买邻会有时，来往成二老。
郑固道累书求寓屋诗走笔封寄
作者：汪藻
朝代：宋

平生金石交，政尔一固道。
佳哉固道乎，所至即为宝。
人言醒而狂，我见影亦好。
忆初烟尘飞，环纍十万竈。
夕烽通甘泉，兵气塞穹昊。
公为鲁仲连，麾去如振槁。
功成拂衣去，不羡中令攷。
每逢泉石佳，便欲事幽讨。
晚行龟峰旁，爱此千嶂抱。
亟营背郭堂，羞作出山草。
慨然悬其车，避俗长却扫。
所嗟高明家，华屋几人保。
既留杨柳枝，仍占杏花岛。
真成醉吟翁，何况无病恼。
属闻鸿冥冥，痛恨归不早。
何当释羁囚，把臂共倾倒。
余光玩桑榆，踵息养棃枣。
买邻会有时，来往成二老。
鄭固道累書求寓屋詩走筆封寄
作者：汪藻
朝代：宋

平生金石交，政爾一固道。
佳哉固道乎，所至即爲寶。
人言醒而狂，我見影亦好。
憶初烟塵飛，環纍十萬竈。
夕烽通甘泉，兵氣塞穹昊。
公爲魯仲連，麾去如振槁。
功成拂衣去，不羨中令攷。
每逢泉石佳，便欲事幽討。
晚行龜峰旁，愛此千嶂抱。
亟營背郭堂，羞作出山草。
慨然懸其車，避俗長卻掃。
所嗟高明家，華屋幾人保。
既留楊柳枝，仍占杏花島。
真成醉吟翁，何況無病惱。
屬聞鴻冥冥，痛恨歸不早。
何當釋羈囚，把臂共傾倒。
餘光玩桑榆，踵息養棃棗。
買鄰會有時，來往成二老。
醉书
作者：汪藻
朝代：宋

尊前和雨唱阳关，红烛荧荧照夜阑。酒醒梦回山月小，水云无际雁声寒。
醉书
作者：汪藻
朝代：宋

尊前和雨唱阳关，红烛荧荧照夜阑。
酒醒梦回山月小，水云无际鴈声寒。
醉别刘季高侍郎
作者：汪藻
朝代：宋
体裁：七言律诗

畴昔追随翰墨场，功名今日愧刘郎。英姿合上凌烟阁，巧谮曾遭偃月堂。双桨又乘清夜去，一尊聊发少年狂。归来却共灯花语，骑省看成满镜霜。
醉别劉季高侍郎
作者：汪藻
朝代：宋

疇昔追隨翰墨場，功名今日愧劉郎。
英姿合上凌烟閣，巧譖曾遭偃月堂。
雙槳又乘清夜去，一尊聊發少年狂。
歸來卻共燈花語，騎省看成滿鏡霜。
醉書
作者：汪藻
朝代：宋

尊前和雨唱陽關，紅燭熒熒照夜闌。
酒醒夢回山月小，水雲無際鴈聲寒。
醉落魄·一斛珠
作者：汪藻
朝代：宋

小舟簾隙。佳人半露梅妝額。綠雲低映花如刻。恰似秋宵，一半銀蟾白。結兒梢朵香紅扐。鈿蟬隱隱搖金碧。春山秋水渾無跡。不露牆頭，些子真訊息。
醉落魄·一斛珠·小舟帘隙
作者：汪藻
朝代：宋
体裁：词

小舟帘隙。佳人半露梅妆额。绿云低映花如刻。恰似秋宵，一半银蟾白。结儿梢朵香红扐。钿蝉隐隐摇金碧。春山秋水浑无迹。不露墙头，些子真消息。
醉落魄一斛珠
作者：汪藻
朝代：宋

小舟帘隙。佳人半露梅妆额。绿云低映花如刻。恰似秋宵，一半银蟾白。结儿梢朵香红仂。钿蝉隐隐摇金碧。春山秋水浑无迹。不露墙头，些子真消息。
重送惟皓
作者：汪藻
朝代：宋

那知重到旧溪边，两月青灯听雨眠。闲引瘦筇行落叶，复寻清磬度疏烟。宦游南北梦千里，人世短长痴百年。安得随君飞鸟去，盘陀相对共安禅。
重送惟皓
作者：汪藻
朝代：宋

那知重到旧溪边，两月青灯听雨眠。
闲引瘦筇行落叶，復寻清磬度疏烟。
宦游南北梦千里，人世短长痴百年。
安得随君飞鸟去，盘陀相对共安禅。
重送惟皓
作者：汪藻
朝代：宋

那知重到舊溪邊，兩月青燈聽雨眠。
閑引瘦筇行落葉，復尋清磬度疏烟。
宦遊南北夢千里，人世短長癡百年。
安得隨君飛鳥去，盤陀相對共安禪。
銀毫
作者：汪藻
朝代：宋

玉爲蟾蜍冰作滴，烏絲欄開寶鴉墨。
天孫夜拾瑤草歸，醉舞銀毫鬬春碧。
银毫
作者：汪藻
朝代：宋

玉为蟾蜍冰作滴，乌丝栏开宝鸦墨。天孙夜拾瑶草归，醉舞银毫斗春碧。
银毫
作者：汪藻
朝代：宋

玉为蟾蜍冰作滴，乌丝栏开宝鸦墨。
天孙夜拾瑶草归，醉舞银毫鬬春碧。
阻溪涨宿诸暨县上省院
作者：汪藻
朝代：宋
体裁：古风

暑湿倦行役，依投得禅关。空堂纳清风，坐见香霏还。积水共天远，高僧与云闲。传闻扁舟人，宿昔庐兹山。姝者已千载，诸峰高烟鬟。当时功名成，止在谈笑间。今岂无国士，宸游一何艰。凭高望行朝，小雨犹斑斑。
阻溪漲宿諸暨縣上省院
作者：汪藻
朝代：宋

暑濕倦行役，依投得禪關。
空堂納清風，坐見香霏還。
積水共天遠，高僧與雲閑。
傳聞扁舟人，宿昔廬兹山。
姝者已千載，諸峰高烟鬟。
當時功名成，止在談笑間。
今豈無國士，宸遊一何艱。
憑高望行朝，小雨猶斑斑。
阻風雨辟邪渡寄王仲成
作者：汪藻
朝代：宋

渡頭急雨鳴森木，木杪顛風飛大屋。
没腰寒水稻生芽，滿眼青泥車折軸。
山行值雨舟值風，窮愁日日煩天公。
不如歸卧澗壑底，世事一掃春花空。
别君兩年重此别，喜君胸次渾冰雪。
擬將身作賈胡留，無奈事如空鳥滅。
挽我不回君怒嗔，交情把玩轉清新。
相隨百里還相見，只有西山似故人。
阻风雨辟邪渡寄王仲成
作者：汪藻
朝代：宋
体裁：古风

渡头急雨鸣森木，木杪颠风飞大屋。没腰寒水稻生芽，满眼青泥车折轴。山行值雨舟值风，穷愁日日烦天公。不如归卧涧壑底，世事一扫春花空。别君两年重此别，喜君胸次浑冰雪。拟将身作贾胡留，无奈事如空鸟灭。挽我不回君怒嗔，交情把玩转清新。相随百里还相见，只有西山似故人。
附舶船送荔子
作者：汪藻
朝代：宋

千里云飘破浪开，使君知道荔枝来。未尝玉井醍醐味，先看金盘火齐堆。肯作浪题霜后橘，聊同驰寄陇头梅。到头应遣纤纤手，笑擘轻红喔酒杯。
附舶船送荔子
作者：汪藻
朝代：宋

千里云飘破浪开，使君知道荔枝来。
未尝玉井醍醐味，先看金盘火齐堆。
肯作浪题霜后橘，聊同驰寄陇头梅。
到头应遣纤纤手，笑擘轻红噢酒杯。
附舶船送荔子
作者：汪藻
朝代：宋

千里雲飄破浪開，使君知道荔枝來。
未嘗玉井醍醐味，先看金盤火齊堆。
肯作浪題霜後橘，聊同馳寄隴頭梅。
到頭應遣纖纖手，笑擘輕紅噢酒盃。
陪諸公遊惠山
作者：汪藻
朝代：宋

兹山定中腴，秀色乃如許。
連峰積蒼潤，嵐氣亦如雨。
珍泉不浪出，世俗那得取。
羣仙作佛供，灑此玉池股。
甘寒飲天下，瓶盎走膏乳。
兒嬉供茗事，雲散入江渚。
當源起臺殿，下瞰松柏古。
巍基首梁宋，爽氣接吳楚。
我來值佳月，濟勝得嵇吕。
聊分小蒼壁，同振百年羽。
躋攀興未極，落日在林莽。
卻立望翠屏，中流駐鳴櫓。
陪諸公遊文雅臺憩法雲寺二首·其一
作者：汪藻
朝代：宋

旅泊值秋晚，登臨良亦佳。
高臺始基誰，未覺歲月遐。
維梁漢寵弟，非復莩附葭。
鳴鞭白雲上，寶髻翻千鴉。
樽前第詞客，坐使屈宋衙。
秖今竟何有，蕪没荒烟斜。
秦墟仆翁仲，楚俗悲章華。
空餘古招提，老龐伴丹霞。
花氣侵客袂，松聲滿鄰家。
凄涼刧灰地，半似篁竹遮。
坐久鴈橫野，炊烟映簷牙。
似聞睢陽曲，尚作兒童譁。
惜無斗酒酧，水厄空嘗茶。
陪諸公遊文雅臺憩法雲寺二首·其二
作者：汪藻
朝代：宋

向來卜幽期，此樂真雋永。
行尋野航渡，俯玩雲水影。
追隨兩玉人，妙語時灌頂。
平生訪古意，到此方一騁。
所欣俱秃翁，王事廢朝請。
且同陶淵明，蓮社對宗炳。
晴軒納野色，秋思浩千頃。
忽驚梨棗村，身墮白鷗境。
飄零惬勝會，老大惜餘景。
況當風露辰，病鶴最先警。
留連凈名室，坐閲篆香冷。
還尋野田歸，草樹斜復整。
有酒當再來，悠悠詎能省。
陪诸公游惠山
作者：汪藻
朝代：宋

兹山定中腴，秀色乃如许。
连峰积苍润，岚气亦如雨。
珍泉不浪出，世俗那得取。
羣仙作佛供，洒此玉池股。
甘寒饮天下，瓶盎走膏乳。
儿嬉供茗事，云散入江渚。
当源起台殿，下瞰松柏古。
巍基首梁宋，爽气接吴楚。
我来值佳月，济胜得嵇吕。
聊分小苍壁，同振百年羽。
跻攀兴未极，落日在林莽。
却立望翠屏，中流驻鸣橹。
陪诸公游惠山
作者：汪藻
朝代：宋

兹山定中腴，秀色乃如许。连峰积苍润，岚气亦如雨。珍泉不浪出，世俗那得取。群仙作佛供，洒此玉池股。甘寒饮天下，瓶盎走膏乳。儿嬉供茗事，云散入江渚。当源起台殿，下瞰松柏古。巍基首梁宋，爽气接吴楚。我来值佳月，济胜得嵇吕。聊分小苍壁，同振百年羽。跻攀兴未极，落日在林莽。却立望翠屏，中流驻鸣橹。
陪诸公游文雅台憩法云寺二首
作者：汪藻
朝代：宋

旅泊值秋晚，登临良亦佳。高台始基谁，未觉岁月遐。维梁汉宠弟，非复莩附葭。鸣鞭白云上，宝髻翻千鸦。樽前第词客，坐使屈宋衙。秖今竟何有，芜没荒烟斜。秦墟仆翁仲，楚俗悲章华。空馀古招提，老庞伴丹霞。花气侵客袂，松声满邻家。凄凉劫灰地，半似篁竹遮。坐久雁横野，炊烟映檐牙。似闻睢阳曲，尚作儿童哗。惜无斗酒酬，水厄空尝茶。向来卜幽期，此乐真隽永。行寻野航渡，俯玩云水影。追随两玉人，妙语时灌顶。平生访古意，到此方一骋。所欣俱秃翁，王事废朝请。且同陶渊明，莲社对宗炳。晴轩纳野色，秋思浩千顷。忽惊梨枣村，身堕白鸥境。飘零惬胜会，老大惜馀景。况当风露辰，病鹤最先警。留连净名室，坐阅篆香冷。还寻野田归，草树斜复整。有酒当再来，悠悠讵能省。
陪诸公游文雅台憩法云寺二首·其一
作者：汪藻
朝代：宋

旅泊值秋晚，登临良亦佳。高台始基谁，未觉岁月遐。维梁汉宠弟，非复莩附葭。鸣鞭白云上，宝髻翻千鸦。樽前第词客，坐使屈宋衙。秖今竟何有，芜没荒烟斜。秦墟仆翁仲，楚俗悲章华。空馀古招提，老庞伴丹霞。花气侵客袂，松声满邻家。凄凉劫灰地，半似篁竹遮。坐久雁横野，炊烟映檐牙。似闻睢阳曲，尚作儿童哗。惜无斗酒酬，水厄空尝茶。
陪诸公游文雅台憩法云寺二首·其一
作者：汪藻
朝代：宋

旅泊值秋晚，登临良亦佳。
高台始基谁，未觉岁月遐。
维梁汉宠弟，非復莩附葭。
鸣鞭白云上，宝髻翻千鸦。
樽前第词客，坐使屈宋衙。
秖今竟何有，芜没荒烟斜。
秦墟仆翁仲，楚俗悲章华。
空余古招提，老庞伴丹霞。
花气侵客袂，松声满邻家。
凄凉刧灰地，半似篁竹遮。
坐久鴈横野，炊烟映檐牙。
似闻睢阳曲，尚作儿童譁。
惜无斗酒酬，水厄空尝茶。
陪诸公游文雅台憩法云寺二首·其二
作者：汪藻
朝代：宋

向来卜幽期，此乐真隽永。
行寻野航渡，俯玩云水影。
追随两玉人，妙语时灌顶。
平生访古意，到此方一骋。
所欣俱秃翁，王事废朝请。
且同陶渊明，莲社对宗炳。
晴轩纳野色，秋思浩千顷。
忽惊梨枣村，身堕白鸥境。
飘零惬胜会，老大惜余景。
况当风露辰，病鹤最先警。
留连凈名室，坐阅篆香冷。
还寻野田归，草树斜復整。
有酒当再来，悠悠讵能省。
陪诸公游文雅台憩法云寺二首·其二
作者：汪藻
朝代：宋

向来卜幽期，此乐真隽永。行寻野航渡，俯玩云水影。追随两玉人，妙语时灌顶。平生访古意，到此方一骋。所欣俱秃翁，王事废朝请。且同陶渊明，莲社对宗炳。晴轩纳野色，秋思浩千顷。忽惊梨枣村，身堕白鸥境。飘零惬胜会，老大惜馀景。况当风露辰，病鹤最先警。留连净名室，坐阅篆香冷。还寻野田归，草树斜复整。有酒当再来，悠悠讵能省。
隆佑太后挽词二首·其二
作者：汪藻
朝代：宋

朔漠遐征后，南州俶扰时。
人心忧社稷，天意属帘帷。
拥佑千龄主，图回万世基。
中兴能事毕，倐与帝乡期。
隆佑皇太后挽词三首·其一
作者：汪藻
朝代：宋

四纪归坤极，三朝赖母临。
德齐先后懿，恩及圣君深。
册宝追崇祀，衰麻欲报心。
哀荣千古事，谁復嗣徽音。
隆祐太后挽詞二首·其一
作者：汪藻
朝代：宋

慶源由魏國，奉祀及宣仁。
盛德儀中壼，私恩絕外親。
長秋期不老，厚夜忽無晨。
來歲柔桑綠，誰臨繭館春。
隆祐太后挽詞二首·其二
作者：汪藻
朝代：宋

朔漠遐征後，南州俶擾時。
人心憂社稷，天意屬簾帷。
擁佑千齡主，圖回萬世基。
中興能事畢，倐與帝鄉期。
隆祐太后挽词二首
作者：汪藻
朝代：宋

庆源由魏国，奉祀及宣仁。盛德仪中壸，私恩绝外亲。长秋期不老，厚夜忽无晨。来岁柔桑绿，谁临茧馆春。朔漠遐征后，南州俶扰时。人心忧社稷，天意属帘帷。拥佑千龄主，图回万世基。中兴能事毕，倏与帝乡期。
隆祐太后挽词二首·其一
作者：汪藻
朝代：宋
体裁：五言律诗

庆源由魏国，奉祀及宣仁。盛德仪中壸，私恩绝外亲。长秋期不老，厚夜忽无晨。来岁柔桑绿，谁临茧馆春。
隆祐太后挽词二首·其二
作者：汪藻
朝代：宋

朔漠遐征后，南州俶扰时。人心忧社稷，天意属帘帷。拥佑千龄主，图回万世基。中兴能事毕，倏与帝乡期。
隆祐皇太后挽詞三首·其一
作者：汪藻
朝代：宋

四紀歸坤極，三朝賴母臨。
德齊先后懿，恩及聖君深。
冊寶追崇祀，衰麻欲報心。
哀榮千古事，誰復嗣徽音。
隆祐皇太后挽詞三首·其三
作者：汪藻
朝代：宋

德盛周文母，儀尊嚳正妃。
山河隳地載，星宿掩軒暉。
此日哀笳曲，他年大練衣。
越岡寧久駐，會有灞陵歸。
隆祐皇太后挽詞三首·其二
作者：汪藻
朝代：宋

化行江漢域，人喜翟車還。
色養方無阻，神游遽莫扳。
月沉長樂殿，雲繞慶都山。
不奉旋京駕，千秋慘聖顔。
隆祐皇太后挽词三首
作者：汪藻
朝代：宋

四纪归坤极，三朝赖母临。德齐先后懿，恩及圣君深。册宝追崇祀，衰麻欲报心。哀荣千古事，谁复嗣徽音。化行江汉域，人喜翟车还。色养方无阻，神游遽莫扳。月沉长乐殿，云绕庆都山。不奉旋京驾，千秋惨圣颜。德盛周文母，仪尊喾正妃。山河隳地载，星宿掩轩晖。此日哀笳曲，他年大练衣。越冈宁久驻，会有灞陵归。
隆祐皇太后挽词三首·其一
作者：汪藻
朝代：宋

四纪归坤极，三朝赖母临。德齐先后懿，恩及圣君深。册宝追崇祀，衰麻欲报心。哀荣千古事，谁复嗣徽音。
隆祐皇太后挽词三首·其三
作者：汪藻
朝代：宋
体裁：五言律诗

德盛周文母，仪尊喾正妃。山河隳地载，星宿掩轩晖。此日哀笳曲，他年大练衣。越冈宁久驻，会有灞陵归。
隆祐皇太后挽词三首·其二
作者：汪藻
朝代：宋
体裁：五言律诗

化行江汉域，人喜翟车还。色养方无阻，神游遽莫扳。月沉长乐殿，云绕庆都山。不奉旋京驾，千秋惨圣颜。
雜詩·其一
作者：汪藻
朝代：宋

古屋清寒雪未消，小窗晴日展芭蕉。
酸甘荔子清醇酒，更展青芽薦菊苗。
雜詩·其二
作者：汪藻
朝代：宋

碧窗涼簟惟便睡，露井無塵蔭綠槐。
夢入醉鄉猶病渇，轆轤聲到枕邊來。
霜餘溪上絕句
作者：汪藻
朝代：宋

水似秋蛇巧作蟠，山如濃翠擁高鬟。
清風明月元無主，乞我煙蘿茅數間。
靈惠公廟
作者：汪藻
朝代：宋

臺殿崇崇冠冢顛，行人跪起白雲邊。
山河霸業三千里，歌舞靈衣五百年。
鐵馬威神通異域，衮龍書命降中天。
偃王遺種班班在，好乞韓碑記邈緜。
韋氏獨樂園
作者：汪藻
朝代：宋

渺然於世不磷緇，手自栽花作四時。
坐客聽蛙聊復爾，呼卿聞鴈汝爲誰。
眼中泉石論溪買，行處壺觴逐境移。
早晚拈書來就讀，别開三徑與君期。
韦氏独乐园
作者：汪藻
朝代：宋

渺然于世不磷缁，手自栽花作四时。坐客听蛙聊复尔，呼卿闻雁汝为谁。眼中泉石论溪买，行处壶觞逐境移。早晚拈书来就读，别开三径与君期。
韦氏独乐园
作者：汪藻
朝代：宋

渺然于世不磷缁，手自栽花作四时。
坐客听蛙聊復尔，呼卿闻鴈汝为谁。
眼中泉石论溪买，行处壶觞逐境移。
早晚拈书来就读，别开三径与君期。
題伯禹給事漫吾亭
作者：汪藻
朝代：宋

人生天地間，同一幻泡影。
偶然相值過，便有人與境。
那知兩皆漫，直寄彈指頃。
古來賢達士，物我均土梗。
程侯東南俊，少日忠義秉。
周旋正色地，四海憚嚴冷。
立朝二十年，憤世欲生癭。
班雖近日月，志則在箕潁。
中年拂衣歸，絕意向鐘鼎。
澤幽成小築，勝會已獨領。
清寒挹湍瀨，秀色攬諸嶺。
聊將不羈身，對此無閼景。
回首浯溪老，便覺加數等。
從渠春風顛，那得到古井。
高詞出胸臆，妙處如灌頂。
讀罷眷樊籠，悠然發深省。
題何子應竹君軒
作者：汪藻
朝代：宋

苔連深竹楚江干，分與幽人宴坐看。
映得圖書終日翠，凄成風雨未秋寒。
渭川昔漫誇千畝，錦里今須種數竿。
移取辟疆園畔去，免教童子報平安。
題余氏幽光亭二首·其一
作者：汪藻
朝代：宋

縹緲風烟上，誰栽柏滿庭。
諸郎渾玉雪，前哲想丹青。
舉國思人鑑，重泉揜德星。
空餘千載事，寒露泣秋螢。
題余氏幽光亭二首·其二
作者：汪藻
朝代：宋

自奪幽人去，江山勝氣無。
秖今埋宿草，誰復奠生芻。
滿世儒冠寵，他年史筆誅。
未應丘壑底，遺恨失金朱。
題僧罄宜枝巢
作者：汪藻
朝代：宋

平生到處覓三椽，白首歸來古刹顛。
飛錫幾逢花雨地，住山今得鳥窠禪。
九霄鵬翼心雖在，萬壑松風夢自圓。
莫笑維摩方丈室，會看游戲著人天。
題周彦約壺齋
作者：汪藻
朝代：宋

化人謁帝遊清都，俯視宫室如積蘇。
那知神仙隱朝市，雲窗霧閣在一壺。
古來志士守環堵，宅彌萬里乾坤俱。
君今官冷百僚底，世人未識文於菟。
故營容膝尺度足，卷藏風月吞江湖。
客卿筆墨共游戲，維摩牀坐同跏趺。
鈎簾終日屏塵事，卧聽秋雨鳴菰蒲。
伊余想像未得往，一讀妙語清而腴。
遙知坐穩肉生髀，滿壁但掛歸來圖。
功名富貴會相迫，恐此骨相山林無。
平泉綠野看他日，莫忘築室愚溪愚。
題商樂亭
作者：汪藻
朝代：宋

趣收霜後實，供我洞庭春。
未暇三百顆，作書懷故人。
題四望亭
作者：汪藻
朝代：宋

累棟層軒縹緲間，碧虚相照水精寒。
縱横盡得江山勝，俯仰方知宇宙寛。
千里風烟環廣座，四時星斗轉危欄。
何須更畫東平障，十萬人家表裏看。
題大年小景
作者：汪藻
朝代：宋

忽驚坐上江天渺，半幅鵝溪寫霜曉。
風低黄蘆潮欲到，平沙無人喧宿鳥。
而來著眼應萬里，開卷尺餘那盡了。
須知王孫寄筆力，平日氣吞雲夢小。
故將點綴調兒輩，不待淋漓翻墨沼。
滕王蛺蝶往誰並，曹霸驊騮今已少。
坐令好事費百金，窗几短屏橫軸繞。
君家此本傳幾世，羈客見之先絕倒。
江頭歷歷舊行處，好在漁磯落寒潦。
浮家泛宅歸去來，還看飛鴻臥林杪。
題孫益遠三士堂
作者：汪藻
朝代：宋

稚川晚作羅浮遊，淵明暫出還歸休。
東坡百謫乃欣慕，孫郎更欲參其流。
四人出處無一似，千載相期風味耳。
要須共著巖壑中，應只虎頭知此意。
題張公明賞晴軒
作者：汪藻
朝代：宋

端居有何好，名與勝會并。
人生豈長閑，天宇不屢晴。
邂逅風日佳，一醉萬事輕。
君家大父客，詩如九韶鳴。
浮春散無垠，攬取造物驚。
坐令綠野堂，岌嶪睢陽城。
風流被三世，諸郎未慚卿。
開軒著尊酒，報答千花明。
飲罷遣客休，仰空看雲行。
是中有佳處，遑恤身後名。
寧爲秋雨歎，更作秋蟲聲。
題張資政汝川圖九首·多寶院
作者：汪藻
朝代：宋

每尋疏磬訪支郎，松竹交陰杖屨傍。
絲履㲲巾聊取用，風流不減贊公房。
題張資政汝川圖九首·懷賢庵
作者：汪藻
朝代：宋

履綦行處日蒼苔，鞶帨深藏月一開。
已辦此身同法喜，不應臨感更難裁。
題張資政汝川圖九首·梅仙潭
作者：汪藻
朝代：宋

年年春色報公知，不與天涯驛使期。
我是平章風物主，可知東閣見君時。
題張資政汝川圖九首·泊湖潭
作者：汪藻
朝代：宋

湖潭千尺見脩鱗，倚杖時觀鏡裏身。
汝輩只堪箋爾雅，騎鯨那識謫仙人。
題張資政汝川圖九首·澹巖書堂
作者：汪藻
朝代：宋

昔人曾此結精廬，故老猶存井臼餘。
今代子房來卜築，要看圮上一編書。
題張資政汝川圖九首·甘陂莊
作者：汪藻
朝代：宋

蕭散香山與輞川，功名綠野及平泉。
有田種秫供春醉，五柳先生似更賢。
題張資政汝川圖九首·積翠樓
作者：汪藻
朝代：宋

直到孤峰最上頭，下看雙澗玉虹流。
世間培塿何須數，且卧元龍百尺樓。
題張資政汝川圖九首·蝦蟆石
作者：汪藻
朝代：宋

發揮泉石有新圖，西蜀蟆頤得爾無。
蹔作釣璜谿上客，谿神何必問賢愚。
題張資政汝川圖九首·金石臺
作者：汪藻
朝代：宋

花光連接兩臺春，中有眠雲跂石人。
莫使鞭笞鸞鳯去，時來重現宰官身。
題折樞密保真草堂
作者：汪藻
朝代：宋

軒冕有何樂，書生分尤慳。
都盧百年中，強半墮險艱。
能著屐幾兩，恨無茅三間。
儻非身世忘，那得方寸閑。
不見葆真老，功成鬂毛斑。
飄然日邊來，復作晝掩關。
所至書滿屋，鉛黄不停刪。
開窗尋丈餘，要看湘南山。
夕待明月至，朝期白雲還。
醉吟如樂天，但少素與蠻。
嗟哉道脩阻，無由結朱顔。
惟應夢見之，千里同躋攀。
題日暮倚修竹圖
作者：汪藻
朝代：宋

藁砧何在復凋年，興在孤鴻落照邊。
遮莫春光無處著，只蔣修竹共嬋娟。
題晉祠
作者：汪藻
朝代：宋

一脈泉隨天地老，悠然洗盡半生心。
欲令惠及生民遠，須道仁同此水深。
聖母慈靈昭往古，高題崇號重來今。
登祠拜罷秋無際，目極西成萬畝陰。
題松竹圖
作者：汪藻
朝代：宋

清霜搖落後，賴此慰詩翁。
借有茱萸沜，風流可得同。
題楚東吳文學湖隱閣
作者：汪藻
朝代：宋

君不見三峽灩澦瞿塘堆，盤渦日夜轟春雷。
又不見洞庭周遭六百里，日月出入其灣隈。
人間偉觀有如此，欲往莫到空低回。
如何湖光几席上，萬頃鏡凈無纖埃。
桃花雨餘春漲急，盎盎正作蒲萄醅。
菰蒲遠映水一碧，五月菱熟芙蕖開。
冰輪宵向座隅湧，四座林影參差來。
天寒潮落洲渚出，健步更宜尋野梅。
吳郎一生短檠下，裹以章服羞自媒。
家山故有丘壑在，松竹多是兒時栽。
中年有得雲水趣，深入鷗鳥無驚猜。
坐令浮念掃除盡，方寸淡泊寒如灰。
浩歌時從鼓枻去，高卧不怕當關催。
鑑湖賀老即君是，定與謫仙長舉杯。
題止戈堂二首·其一
作者：汪藻
朝代：宋

此老胸中百萬軍，暫勞試手犬羊羣。
山頭不復望廷尉，柱後何須用惠文。
解带爲城聊戲劇，賣刀買犢便耕耘。
三山勝處開華屋，千載人傳舊使君。
題止戈堂二首·其二
作者：汪藻
朝代：宋

千里閩山驛騎飛，天書趣解海邊圍。
異軍方逐蒼頭起，元帥徐將白羽揮。
翻就鐃歌春舉酒，收還烽火夜開扉。
向來萬事關兵氣，却作風光坐上歸。
題江南春曉圖
作者：汪藻
朝代：宋

忽從林杪見朝暉，濕嶠輕雲半欲飛。
何惜扁舟并畫我，要從沙際望春歸。
題至樂堂
作者：汪藻
朝代：宋

倚空危榭壓城樓，千里風烟攝寸眸。
二華忽從天外落，三河直入坐中流。
何人解得爲邦樂，有客難甘去國愁。
投老復來江漢外，此生歸計日悠悠。
題葆真閣
作者：汪藻
朝代：宋

溪山上下碧相尋，中有幽人妙陸沉。
自古幾人能轉物，平生萬事要刳心。
清風不動竹陰直，白日有餘春意深。
世論未宜輕小隱，可能朝市勝山林。
題葉尚書普光明庵
作者：汪藻
朝代：宋

長樂七閩會，山川富登臨。
重城十萬家，間以烟樹林。
何許肆遐矚，城西最高岑。
主人厭直歸，與世相浮沈。
三宿得勝地，八還見初心。
明窗一蒲團，宴坐依横參。
面面來遠色，層層列清陰。
閑翻貝葉書，靜聽頻迦音。
萬法照了處，人居兩幽深。
嗟予晚聞道，況迫桑榆侵。
如何結保社，去脱頭上簪。
從公刮眼膜，儻借箆千金。
題賀水部書畫五首·其一
作者：汪藻
朝代：宋

茹芝商嶺見時清，來望重瞳日月明。
徑去似知真主意，東游不爲羨門生。
題賀水部書畫五首·其三
作者：汪藻
朝代：宋

眼見嘉平忍更論，當時爵里至今存。
子真何苦更名姓，白首區區守市門。
題賀水部書畫五首·其二
作者：汪藻
朝代：宋

枕中鴻寶謾紛如，尺素題詩已月餘。
何物彌明兒女語，剛云不解世間書。
題賀水部書畫五首·其五
作者：汪藻
朝代：宋

風吹鳥跡落巖間，付與區中萬古傳。
故遣詩人收拾得，要知身不是頑仙。
題賀水部書畫五首·其四
作者：汪藻
朝代：宋

紛紛兒輩自名家，妙道從來豈有他。
時以丹青寫佛事，不妨柱史入流沙。
題通惠亭
作者：汪藻
朝代：宋

吾山皆中腴，初不斷地脉。
淄澠嘗同味，十里何所隔。
幽居愁遠汲，悵望懸瀑白。
天公真解事，分我膚寸澤。
無煩籜龍引，中有玉池色。
煮茗聊餉君，未須嫌水厄。
题伯禹给事漫吾亭
作者：汪藻
朝代：宋
体裁：古风

人生天地间，同一幻泡影。偶然相值过，便有人与境。那知两皆漫，直寄弹指顷。古来贤达士，物我均土梗。程侯东南俊，少日忠义秉。周旋正色地，四海惮严冷。立朝二十年，愤世欲生瘿。班虽近日月，志则在箕颍。中年拂衣归，绝意向钟鼎。泽幽成小筑，胜会已独领。清寒挹湍濑，秀色揽诸岭。聊将不羁身，对此无阏景。回首浯溪老，便觉加数等。从渠春风颠，那得到古井。高词出胸臆，妙处如灌顶。读罢眷樊笼，悠然发深省。
题何子应竹君轩
作者：汪藻
朝代：宋

苔连深竹楚江干，分与幽人宴坐看。
映得图书终日翠，凄成风雨未秋寒。
渭川昔漫夸千亩，锦里今须种数竿。
移取辟疆园畔去，免教童子报平安。
题何子应竹君轩
作者：汪藻
朝代：宋

苔连深竹楚江干，分与幽人宴坐看。映得图书终日翠，凄成风雨未秋寒。渭川昔漫誇千亩，锦里今须种数竿。移取辟疆园畔去，免教童子报平安。
题余氏幽光亭二首
作者：汪藻
朝代：宋

缥缈风烟上，谁栽柏满庭。诸郎浑玉雪，前哲想丹青。举国思人鉴，重泉掩德星。空馀千载事，寒露泣秋萤。自夺幽人去，江山胜气无。秖今埋宿草，谁复奠生刍。满世儒冠宠，他年史笔诛。未应丘壑底，遗恨失金朱。
题余氏幽光亭二首·其一
作者：汪藻
朝代：宋

缥缈风烟上，谁栽柏满庭。诸郎浑玉雪，前哲想丹青。举国思人鉴，重泉掩德星。空馀千载事，寒露泣秋萤。
题余氏幽光亭二首·其一
作者：汪藻
朝代：宋

缥缈风烟上，谁栽柏满庭。
诸郎浑玉雪，前哲想丹青。
举国思人鑑，重泉揜德星。
空余千载事，寒露泣秋萤。
题余氏幽光亭二首·其二
作者：汪藻
朝代：宋

自夺幽人去，江山胜气无。秖今埋宿草，谁复奠生刍。满世儒冠宠，他年史笔诛。未应丘壑底，遗恨失金朱。
题余氏幽光亭二首·其二
作者：汪藻
朝代：宋

自夺幽人去，江山胜气无。
秖今埋宿草，谁復奠生刍。
满世儒冠宠，他年史笔诛。
未应丘壑底，遗恨失金朱。
题僧罄宜枝巢
作者：汪藻
朝代：宋

平生到处觅三椽，白首归来古刹颠。
飞锡几逢花雨地，住山今得鸟窠禅。
九霄鹏翼心虽在，万壑松风梦自圆。
莫笑维摩方丈室，会看游戏着人天。
题僧罄宜枝巢
作者：汪藻
朝代：宋

平生到处觅三椽，白首归来古刹颠。飞锡几逢花雨地，住山今得鸟窠禅。九霄鹏翼心虽在，万壑松风梦自圆。莫笑维摩方丈室，会看游戏著人天。
题叶尚书普光明庵
作者：汪藻
朝代：宋

长乐七闽会，山川富登临。
重城十万家，间以烟树林。
何许肆遐瞩，城西最高岑。
主人厌直归，与世相浮沈。
三宿得胜地，八还见初心。
明窗一蒲团，宴坐依横参。
面面来远色，层层列清阴。
闲翻贝叶书，静听频迦音。
万法照了处，人居两幽深。
嗟予晚闻道，况迫桑榆侵。
如何结保社，去脱头上簪。
从公刮眼膜，傥借箆千金。
题叶尚书普光明庵
作者：汪藻
朝代：宋

长乐七闽会，山川富登临。重城十万家，间以烟树林。何许肆遐瞩，城西最高岑。主人厌直归，与世相浮沈。三宿得胜地，八还见初心。明窗一蒲团，宴坐依横参。面面来远色，层层列清阴。闲翻贝叶书，静听频迦音。万法照了处，人居两幽深。嗟予晚闻道，况迫桑榆侵。如何结保社，去脱头上簪。从公刮眼膜，傥借篦千金。
题周彦约壶斋
作者：汪藻
朝代：宋

化人谒帝游清都，俯视宫室如积苏。那知神仙隐朝市，云窗雾阁在一壶。古来志士守环堵，宅弥万里乾坤俱。君今官冷百僚底，世人未识文于菟。故营容膝尺度足，卷藏风月吞江湖。客卿笔墨共游戏，维摩床坐同跏趺。钩帘终日屏尘事，卧听秋雨鸣菰蒲。伊余想像未得往，一读妙语清而腴。遥知坐稳肉生髀，满壁但挂归来图。功名富贵会相迫，恐此骨相山林无。平泉绿野看他日，莫忘筑室愚溪愚。
题周彦约壶斋
作者：汪藻
朝代：宋

化人谒帝游清都，俯视宫室如积苏。
那知神仙隐朝市，云窗雾阁在一壶。
古来志士守环堵，宅弥万里干坤俱。
君今官冷百僚底，世人未识文于菟。
故营容膝尺度足，卷藏风月吞江湖。
客卿笔墨共游戏，维摩床坐同跏趺。
鈎帘终日屏尘事，卧听秋雨鸣菰蒲。
伊余想像未得往，一读妙语清而腴。
遥知坐稳肉生髀，满壁但挂归来图。
功名富贵会相迫，恐此骨相山林无。
平泉绿野看他日，莫忘筑室愚溪愚。
题商乐亭
作者：汪藻
朝代：宋
体裁：五言绝句

趣收霜后实，供我洞庭春。未暇三百颗，作书怀故人。
题四望亭
作者：汪藻
朝代：宋

累栋层轩缥缈间，碧虚相照水精寒。纵横尽得江山胜，俯仰方知宇宙宽。千里风烟环广座，四时星斗转危栏。何须更画东平障，十万人家表里看。
题四望亭
作者：汪藻
朝代：宋

累栋层轩缥缈间，碧虚相照水精寒。
纵横尽得江山胜，俯仰方知宇宙寛。
千里风烟环广座，四时星斗转危栏。
何须更画东平障，十万人家表裏看。
题大年小景
作者：汪藻
朝代：宋

忽惊坐上江天渺，半幅鹅溪写霜晓。
风低黄芦潮欲到，平沙无人喧宿鸟。
而来着眼应万里，开卷尺余那尽了。
须知王孙寄笔力，平日气吞云梦小。
故将点缀调儿辈，不待淋漓翻墨沼。
滕王蛱蝶往谁并，曹霸骅骝今已少。
坐令好事费百金，窗几短屏横轴绕。
君家此本传几世，羁客见之先绝倒。
江头历历旧行处，好在渔矶落寒潦。
浮家泛宅归去来，还看飞鸿卧林杪。
题大年小景
作者：汪藻
朝代：宋

忽惊坐上江天渺，半幅鹅溪写霜晓。风低黄芦潮欲到，平沙无人喧宿鸟。而来著眼应万里，开卷尺馀那尽了。须知王孙寄笔力，平日气吞云梦小。故将点缀调儿辈，不待淋漓翻墨沼。滕王蛱蝶往谁并，曹霸骅骝今已少。坐令好事费百金，窗几短屏横轴绕。君家此本传几世，羁客见之先绝倒。江头历历旧行处，好在渔矶落寒潦。浮家泛宅归去来，还看飞鸿卧林杪。
题孙益远三士堂
作者：汪藻
朝代：宋

稚川晚作罗浮游，渊明暂出还归休。
东坡百谪乃欣慕，孙郎更欲参其流。
四人出处无一似，千载相期风味耳。
要须共着岩壑中，应只虎头知此意。
题孙益远三士堂
作者：汪藻
朝代：宋

稚川晚作罗浮游，渊明暂出还归休。东坡百谪乃欣慕，孙郎更欲参其流。四人出处无一似，千载相期风味耳。要须共著岩壑中，应只虎头知此意。
题张公明赏晴轩
作者：汪藻
朝代：宋

端居有何好，名与胜会并。
人生岂长闲，天宇不屡晴。
邂逅风日佳，一醉万事轻。
君家大父客，诗如九韶鸣。
浮春散无垠，揽取造物惊。
坐令绿野堂，岌嶪睢阳城。
风流被三世，诸郎未惭卿。
开轩着尊酒，报答千花明。
饮罢遣客休，仰空看云行。
是中有佳处，遑恤身后名。
宁为秋雨叹，更作秋虫声。
题张公明赏晴轩
作者：汪藻
朝代：宋

端居有何好，名与胜会并。人生岂长闲，天宇不屡晴。邂逅风日佳，一醉万事轻。君家大父客，诗如九韶鸣。浮春散无垠，揽取造物惊。坐令绿野堂，岌嶪睢阳城。风流被三世，诸郎未惭卿。开轩著尊酒，报答千花明。饮罢遣客休，仰空看云行。是中有佳处，遑恤身后名。宁为秋雨叹，更作秋虫声。
题张资政汝川图九首 其一 澹岩书堂
作者：汪藻
朝代：宋

昔人曾此结精庐，故老犹存井臼馀。今代子房来卜筑，要看圮上一编书。
题张资政汝川图九首 其三 虾蟆石
作者：汪藻
朝代：宋

发挥泉石有新图，西蜀蟆颐得尔无。暂作钓璜溪上客，溪神何必问贤愚。
题张资政汝川图九首 其二 泊湖潭
作者：汪藻
朝代：宋

湖潭千尺见脩鳞，倚杖时观镜里身。汝辈只堪笺尔雅，骑鲸那识谪仙人。
题张资政汝川图九首 其五 金石台
作者：汪藻
朝代：宋

花光连接两台春，中有眠云跂石人。莫使鞭笞鸾凤去，时来重现宰官身。
题张资政汝川图九首 其四 多宝院
作者：汪藻
朝代：宋

每寻疏磬访支郎，松竹交阴杖屦傍。丝履氎巾聊取用，风流不减赞公房。
题张资政汝川图九首·多宝院
作者：汪藻
朝代：宋

每寻疏磬访支郎，松竹交阴杖屦傍。
丝履㲲巾聊取用，风流不减赞公房。
题张资政汝川图九首·怀贤庵
作者：汪藻
朝代：宋
体裁：七言绝句

履綦行处日苍苔，鞶帨深藏月一开。已办此身同法喜，不应临感更难裁。
题张资政汝川图九首·梅仙潭
作者：汪藻
朝代：宋
体裁：七言绝句

年年春色报公知，不与天涯驿使期。我是平章风物主，可知东阁见君时。
题张资政汝川图九首·泊湖潭
作者：汪藻
朝代：宋

湖潭千尺见修鳞，倚杖时观镜裏身。
汝辈只堪笺尔雅，骑鲸那识谪仙人。
题张资政汝川图九首·澹岩书堂
作者：汪藻
朝代：宋

昔人曾此结精庐，故老犹存井臼余。
今代子房来卜筑，要看圮上一编书。
题张资政汝川图九首·澹岩书堂
作者：汪藻
朝代：宋

昔人曾此结精庐，故老犹存井臼馀。今代子房来卜筑，要看圮上一编书。湖潭千尺见脩鳞，倚杖时观镜里身。汝辈只堪笺尔雅，骑鲸那识谪仙人。发挥泉石有新图，西蜀蟆颐得尔无。暂作钓璜溪上客，溪神何必问贤愚。每寻疏磬访支郎，松竹交阴杖屦傍。丝履氎巾聊取用，风流不减赞公房。花光连接两台春，中有眠云跂石人。莫使鞭笞鸾凤去，时来重现宰官身。年年春色报公知，不与天涯驿使期。我是平章风物主，可知东阁见君时。履綦行处日苍苔，鞶帨深藏月一开。已办此身同法喜，不应临感更难裁。直到孤峰最上头，下看双涧玉虹流。世间培塿何须数，且卧元龙百尺楼。萧散香山与辋川，功名绿野及平泉。有田种秫供春醉，五柳先生似更贤。
题张资政汝川图九首·甘陂庄
作者：汪藻
朝代：宋
体裁：七言绝句

萧散香山与辋川，功名绿野及平泉。有田种秫供春醉，五柳先生似更贤。
题张资政汝川图九首·积翠楼
作者：汪藻
朝代：宋
体裁：七言绝句

直到孤峰最上头，下看双涧玉虹流。世间培塿何须数，且卧元龙百尺楼。
题张资政汝川图九首·虾蟆石
作者：汪藻
朝代：宋

发挥泉石有新图，西蜀蟆颐得尔无。
蹔作钓璜溪上客，溪神何必问贤愚。
题张资政汝川图九首·金石台
作者：汪藻
朝代：宋

花光连接两台春，中有眠云跂石人。
莫使鞭笞鸾鳯去，时来重现宰官身。
题折枢密保真草堂
作者：汪藻
朝代：宋

轩冕有何乐，书生分尤悭。
都卢百年中，强半堕险艰。
能着屐几两，恨无茅三间。
傥非身世忘，那得方寸闲。
不见葆真老，功成鬂毛斑。
飘然日边来，復作昼掩关。
所至书满屋，铅黄不停删。
开窗寻丈余，要看湘南山。
夕待明月至，朝期白云还。
醉吟如乐天，但少素与蛮。
嗟哉道修阻，无由结朱颜。
惟应梦见之，千里同跻攀。
题折枢密保真草堂
作者：汪藻
朝代：宋

轩冕有何乐，书生分尤悭。都卢百年中，强半堕险艰。能著屐几两，恨无茅三间。傥非身世忘，那得方寸闲。不见葆真老，功成鬓毛斑。飘然日边来，复作昼掩关。所至书满屋，铅黄不停删。开窗寻丈馀，要看湘南山。夕待明月至，朝期白云还。醉吟如乐天，但少素与蛮。嗟哉道脩阻，无由结朱颜。惟应梦见之，千里同跻攀。
题日暮倚修竹图
作者：汪藻
朝代：宋

藁砧何在复凋年，兴在孤鸿落照边。遮莫春光无处著，只蒋修竹共婵娟。
题日暮倚修竹图
作者：汪藻
朝代：宋

藁砧何在復凋年，兴在孤鸿落照边。
遮莫春光无处着，只蒋修竹共婵娟。
题晋祠
作者：汪藻
朝代：宋

一脉泉随天地老，悠然洗尽半生心。欲令惠及生民远，须道仁同此水深。圣母慈灵昭往古，高题崇号重来今。登祠拜罢秋无际，目极西城万亩阴。
题晋祠
作者：汪藻
朝代：宋

一脉泉随天地老，悠然洗尽半生心。
欲令惠及生民远，须道仁同此水深。
圣母慈灵昭往古，高题崇号重来今。
登祠拜罢秋无际，目极西成万亩阴。
题晋祠
作者：汪藻
朝代：宋

一脉泉随天地老，悠然洗尽半生心，欲令惠及生民远，须道仁同此水深。圣母慈灵昭住古，高题崇号重来今，登祠拜罢秋无际，目极西城万亩阴。
题松竹图
作者：汪藻
朝代：宋
体裁：五言绝句

清霜摇落后，赖此慰诗翁。借有茱萸沜，风流可得同。
题楚东吴文学湖隐阁
作者：汪藻
朝代：宋

君不见三峡滟滪瞿塘堆，盘涡日夜轰春雷。又不见洞庭周遭六百里，日月出入其湾隈。人间伟观有如此，欲往莫到空低回。如何湖光几席上，万顷镜净无纤埃。桃花雨馀春涨急，盎盎正作蒲萄醅。菰蒲远映水一碧，五月菱熟芙蕖开。冰轮宵向座隅涌，四座林影参差来。天寒潮落洲渚出，健步更宜寻野梅。吴郎一生短檠下，裹以章服羞自媒。家山故有丘壑在，松竹多是儿时栽。中年有得云水趣，深入鸥鸟无惊猜。坐令浮念扫除尽，方寸淡泊寒如灰。浩歌时从鼓枻去，高卧不怕当关催。鉴湖贺老即君是，定与谪仙长举杯。
题楚东吴文学湖隐阁
作者：汪藻
朝代：宋

君不见三峡滟滪瞿塘堆，盘涡日夜轰春雷。
又不见洞庭周遭六百里，日月出入其湾隈。
人间伟观有如此，欲往莫到空低回。
如何湖光几席上，万顷镜凈无纤埃。
桃花雨余春涨急，盎盎正作蒲萄醅。
菰蒲远映水一碧，五月菱熟芙蕖开。
冰轮宵向座隅涌，四座林影参差来。
天寒潮落洲渚出，健步更宜寻野梅。
吴郎一生短檠下，裹以章服羞自媒。
家山故有丘壑在，松竹多是儿时栽。
中年有得云水趣，深入鸥鸟无惊猜。
坐令浮念扫除尽，方寸淡泊寒如灰。
浩歌时从鼓枻去，高卧不怕当关催。
鑑湖贺老即君是，定与谪仙长举杯。
题止戈堂二首
作者：汪藻
朝代：宋

此老胸中百万军，暂劳试手犬羊群。山头不复望廷尉，柱后何须用惠文。解带为城聊戏剧，卖刀买犊便耕耘。三山胜处开华屋，千载人传旧使君。千里闽山驿骑飞，天书趣解海边围。异军方逐苍头起，元帅徐将白羽挥。翻就铙歌春举酒，收还烽火夜开扉。向来万事关兵气，却作风光坐上归。
题止戈堂二首·其一
作者：汪藻
朝代：宋

此老胸中百万军，暂劳试手犬羊羣。
山头不復望廷尉，柱后何须用惠文。
解带为城聊戏剧，卖刀买犊便耕耘。
三山胜处开华屋，千载人传旧使君。
题止戈堂二首·其一
作者：汪藻
朝代：宋

此老胸中百万军，暂劳试手犬羊群。山头不复望廷尉，柱后何须用惠文。解带为城聊戏剧，卖刀买犊便耕耘。三山胜处开华屋，千载人传旧使君。
题止戈堂二首·其二
作者：汪藻
朝代：宋
体裁：七言律诗

千里闽山驿骑飞，天书趣解海边围。异军方逐苍头起，元帅徐将白羽挥。翻就铙歌春举酒，收还烽火夜开扉。向来万事关兵气，却作风光坐上归。
题江南春晓图
作者：汪藻
朝代：宋
体裁：七言绝句

忽从林杪见朝晖，湿峤轻云半欲飞。何惜扁舟并画我，要从沙际望春归。
题至乐堂
作者：汪藻
朝代：宋

倚空危榭压城楼，千里风烟摄寸眸。二华忽从天外落，三河直入坐中流。何人解得为邦乐，有客难甘去国愁。投老复来江汉外，此生归计日悠悠。
题至乐堂
作者：汪藻
朝代：宋

倚空危榭压城楼，千里风烟摄寸眸。
二华忽从天外落，三河直入坐中流。
何人解得为邦乐，有客难甘去国愁。
投老復来江汉外，此生归计日悠悠。
题葆真阁
作者：汪藻
朝代：宋

溪山上下碧相寻，中有幽人妙陆沉。
自古几人能转物，平生万事要刳心。
清风不动竹阴直，白日有余春意深。
世论未宜轻小隐，可能朝市胜山林。
题葆真阁
作者：汪藻
朝代：宋

溪山上下碧相寻，中有幽人妙陆沉。自古几人能转物，平生万事要刳心。清风不动竹阴直，白日有馀春意深。世论未宜轻小隐，可能朝市胜山林。
题贺水部书画五首
作者：汪藻
朝代：宋

茹芝商岭见时清，来望重瞳日月明。径去似知真主意，东游不为羡门生。枕中鸿宝谩纷如，尺素题诗已月馀。何物弥明儿女语，刚云不解世间书。眼见嘉平忍更论，当时爵里至今存。子真何苦更名姓，白首区区守市门。纷纷儿辈自名家，妙道从来岂有他。时以丹青写佛事，不妨柱史入流沙。风吹鸟迹落岩间，付与区中万古传。故遣诗人收拾得，要知身不是顽仙。
题贺水部书画五首·其一
作者：汪藻
朝代：宋
体裁：七言绝句

茹芝商岭见时清，来望重瞳日月明。径去似知真主意，东游不为羡门生。
题贺水部书画五首·其三
作者：汪藻
朝代：宋
体裁：七言绝句

眼见嘉平忍更论，当时爵里至今存。子真何苦更名姓，白首区区守市门。
题贺水部书画五首·其二
作者：汪藻
朝代：宋

枕中鸿宝谩纷如，尺素题诗已月余。
何物弥明儿女语，刚云不解世间书。
题贺水部书画五首·其二
作者：汪藻
朝代：宋

枕中鸿宝谩纷如，尺素题诗已月馀。何物弥明儿女语，刚云不解世间书。
题贺水部书画五首·其五
作者：汪藻
朝代：宋
体裁：七言绝句

风吹鸟迹落岩间，付与区中万古传。故遣诗人收拾得，要知身不是顽仙。
题贺水部书画五首·其四
作者：汪藻
朝代：宋
体裁：七言绝句

纷纷儿辈自名家，妙道从来岂有他。时以丹青写佛事，不妨柱史入流沙。
题通惠亭
作者：汪藻
朝代：宋
体裁：古风

吾山皆中腴，初不断地脉。淄渑尝同味，十里何所隔。幽居愁远汲，怅望悬瀑白。天公真解事，分我肤寸泽。无烦箨龙引，中有玉池色。煮茗聊饷君，未须嫌水厄。
食十月蕈
作者：汪藻
朝代：宋

佳蕈出何許，南山白雲根。
畦丁入雲採，徧以脱葉翻。
戢戢寸玉嫩，纍纍萬釘繁。
中涵烟霞氣，外絕沙土痕。
下筯極雋永，加餐亦平溫。
伊昔貴公子，鮮肥厭羔豚。
爭啖肉菌美，共品天花尊。
居然此珍産，以遠莫見論。
生令五鼎味，但飽三家村。
伊余少所嗜，頭白歸故園。
日獲甘脆享，人言老饕存。
栮脯固已陋，竹枯何足言。
從今大嚼處，不復思屠門。
食十月蕈
作者：汪藻
朝代：宋

佳蕈出何许，南山白云根。
畦丁入云采，徧以脱叶翻。
戢戢寸玉嫩，纍纍万钉繁。
中涵烟霞气，外绝沙土痕。
下筯极隽永，加餐亦平温。
伊昔贵公子，鲜肥厌羔豚。
争啖肉菌美，共品天花尊。
居然此珍产，以远莫见论。
生令五鼎味，但饱三家村。
伊余少所嗜，头白归故园。
日获甘脆享，人言老饕存。
栮脯固已陋，竹枯何足言。
从今大嚼处，不復思屠门。
食十月蕈
作者：汪藻
朝代：宋

佳蕈出何许，南山白云根。畦丁入云采，遍以脱叶翻。戢戢寸玉嫩，累累万钉繁。中涵烟霞气，外绝沙土痕。下箸极隽永，加餐亦平温。伊昔贵公子，鲜肥厌羔豚。争啖肉菌美，共品天花尊。居然此珍产，以远莫见论。生令五鼎味，但饱三家村。伊余少所嗜，头白归故园。日获甘脆享，人言老饕存。栮脯固已陋，竹枯何足言。从今大嚼处，不复思屠门。
食虾
作者：汪藻
朝代：宋

久忆南烹好，今朝放筯空。
短箱倾碎碧，纤指剥轻红。
腰折宜賖死，鬚长不疗穷。
吴儿方献纳，应与䱥鱼同。
食虾
作者：汪藻
朝代：宋

久忆南烹好，今朝放箸空。短箱倾碎碧，纤指剥轻红。腰折宜赊死，须长不疗穷。吴儿方献纳，应与䱥鱼同。
食蝦
作者：汪藻
朝代：宋

久憶南烹好，今朝放筯空。
短箱傾碎碧，纖指剝輕紅。
腰折宜賖死，鬚長不療窮。
吳兒方獻納，應與䱥魚同。
飯牛庵
作者：汪藻
朝代：宋

相從龍具中，耕稼亦吾學。
所求一飽同，安用瑩蹄角。
餘杭道中
作者：汪藻
朝代：宋

過境全疑道若窮，縈紆百轉曲回通。
人行山頂半天上，舟繞溪流亂石中。
獄訟已無前世號，衣冠猶有古人風。
纔歸又見爭相慶，共聽歌謠萬室同。
饭牛庵
作者：汪藻
朝代：宋

相从龙具中，耕稼亦吾学。所求一饱同，安用瑩蹄角。
饭牛庵
作者：汪藻
朝代：宋
体裁：五言绝句

相从龙具中，耕稼亦吾学。所求一饱同，安用莹蹄角。
馀杭道中
作者：汪藻
朝代：宋

过境全疑道若穷，萦纡百转曲回通。人行山顶半天上，舟绕溪流乱石中。狱讼已无前世号，衣冠犹有古人风。才归又见争相庆，共听歌谣万室同。
魯國太夫人楊氏挽詩三首·其一
作者：汪藻
朝代：宋

有子升台衮，承顔況日長。
魚軒開大國，鶴髪老高堂。
忽報栽萱隕，空餘扇枕涼。
他年黄閣地，誰舉伯仁觴。
魯國太夫人楊氏挽詩三首·其三
作者：汪藻
朝代：宋

承顔雖一子，扶膝有諸孫。
壽祉膺難老，哀榮動至尊。
秖今懷顧復，猶想對平反。
天與牛眠地，何須返故園。
魯國太夫人楊氏挽詩三首·其二
作者：汪藻
朝代：宋

白雲終日望，方喜見庭闈。
鼎食三牲養，貂冠五綵衣。
回班儀未舉，反哭事俄非。
寂寞苕溪路，安輿去不歸。
鲁国太夫人杨氏挽诗三首
作者：汪藻
朝代：宋

有子升台衮，承颜况日长。鱼轩开大国，鹤发老高堂。忽报栽萱陨，空馀扇枕凉。他年黄阁地，谁举伯仁觞。白云终日望，方喜见庭闱。鼎食三牲养，貂冠五綵衣。回班仪未举，反哭事俄非。寂寞苕溪路，安舆去不归。承颜虽一子，扶膝有诸孙。寿祉膺难老，哀荣动至尊。秖今怀顾复，犹想对平反。天与牛眠地，何须返故园。
鲁国太夫人杨氏挽诗三首·其一
作者：汪藻
朝代：宋

有子升台衮，承颜况日长。鱼轩开大国，鹤发老高堂。忽报栽萱陨，空馀扇枕凉。他年黄阁地，谁举伯仁觞。
鲁国太夫人杨氏挽诗三首·其一
作者：汪藻
朝代：宋

有子升台衮，承颜况日长。
鱼轩开大国，鹤髪老高堂。
忽报栽萱陨，空余扇枕凉。
他年黄阁地，谁举伯仁觞。
鲁国太夫人杨氏挽诗三首·其三
作者：汪藻
朝代：宋

承颜虽一子，扶膝有诸孙。寿祉膺难老，哀荣动至尊。秖今怀顾复，犹想对平反。天与牛眠地，何须返故园。
鲁国太夫人杨氏挽诗三首·其三
作者：汪藻
朝代：宋

承颜虽一子，扶膝有诸孙。
寿祉膺难老，哀荣动至尊。
秖今怀顾復，犹想对平反。
天与牛眠地，何须返故园。
鲁国太夫人杨氏挽诗三首·其二
作者：汪藻
朝代：宋
体裁：五言律诗

白云终日望，方喜见庭闱。鼎食三牲养，貂冠五綵衣。回班仪未举，反哭事俄非。寂寞苕溪路，安舆去不归。
龜山上方
作者：汪藻
朝代：宋

度險逢幽處，憑誰寫壯懷。
連甍棲絕壁，孤塔表長淮。
地本吳楓接，山今禹績皆。
潮聲遙入寺，竹影自翻階。
木杪朱欄出，城坳雪浪埋。
乾坤迷枉渚，霧雨泄陰崖。
丹葉經寒在，蒼洲向晚佳。
魚龍宵聼唄，猿鳥晝窺齋。
月滿蠙珠實，霜清磬石諧。
僧盂收柏子，樵徑埽松釵。
左宦書無鴈，南烹菜有鮭。
風烟欺短髮，雲水信殘骸。
竟作何鄉老，虚慚素尚乖。
江湖今在眼，歸合辦青鞋。
龟山上方
作者：汪藻
朝代：宋

度险逢幽处，凭谁写壮怀。连甍栖绝壁，孤塔表长淮。地本吴枫接，山今禹绩皆。潮声遥入寺，竹影自翻阶。木杪朱栏出，城坳雪浪埋。乾坤迷枉渚，雾雨泄阴崖。丹叶经寒在，苍洲向晚佳。鱼龙宵听呗，猿鸟昼窥斋。月满蠙珠实，霜清磬石谐。僧盂收柏子，樵径埽松钗。左宦书无雁，南烹菜有鲑。风烟欺短发，云水信残骸。竟作何乡老，虚惭素尚乖。江湖今在眼，归合办青鞋。
龟山上方
作者：汪藻
朝代：宋

度险逢幽处，凭谁写壮怀。
连甍栖绝壁，孤塔表长淮。
地本吴枫接，山今禹绩皆。
潮声遥入寺，竹影自翻阶。
木杪朱栏出，城坳雪浪埋。
干坤迷枉渚，雾雨泄阴崖。
丹叶经寒在，苍洲向晚佳。
鱼龙宵聼呗，猿鸟昼窥斋。
月满蠙珠实，霜清磬石谐。
僧盂收柏子，樵径埽松钗。
左宦书无鴈，南烹菜有鲑。
风烟欺短髮，云水信残骸。
竟作何乡老，虚惭素尚乖。
江湖今在眼，归合办青鞋。
通玄觀
作者：汪行素
朝代：宋

蓬壺咫尺隔塵氛，流水桃源上下村。
遊遍東西南北洞，風光別是一乾坤。
通玄观
作者：汪行素
朝代：宋

蓬壶咫尺隔尘氛，流水桃源上下村。游遍东西南北洞，风光别是一乾坤。
通玄观
作者：汪行素
朝代：宋

蓬壶咫尺隔尘氛，流水桃源上下村。
游遍东西南北洞，风光别是一干坤。
捕虎行
作者：汪襄
朝代：宋

西山春暮繁草木，紅白花開映巖谷。
朝來猛虎忽留蹤，獵人挾刃爭驅逐。
坡平草軟筋力健，目光兩鏡照林麓。
吻牙狐兔何足噬，要向川原飽人肉。
獵夫鼓勇欲生擒，失利寧虞傷手足。
我令壯士八九輩，袒裼而往敢退縮。
持戈踴躍皆直前，不顧爪牙加觝觸。
於菟怒鬬力已困，白刃紛然刺其腹。
不施陷穽設羅網，須臾俄聞就縛束。
未踰半晝捷書來，撫掌驚嗟大神速。
百夫肩舁向城市，塞巷填街爭縱目。
皆云古昔未曾有，不比春山得麋鹿。
斑皮愛護輸府，肝膽珍奇競收蓄。
吾聞獸之猛者莫如虎，搖尾磨牙肆其毒。
一旦力盡勢已窮，血膋反以餉僮僕。
乃知剛狠不足恃，仁若騶虞才可錄。
虎兮虎兮，曷爲出哉，深山窮谷可以隱而不隱，豈以夫皮爲之災。
官有壯土長戟可以捕取爾，爾其亟去無復來。
大江雖深亦可渡，縱橫勿礙行人路。
捕虎行
作者：汪襄
朝代：宋

西山春暮繁草木，红白花开映岩谷。朝来猛虎忽留踪，猎人挟刃争驱逐。坡平草软筋力健，目光两镜照林麓。吻牙狐兔何足噬，要向川原饱人肉。猎夫鼓勇欲生擒，失利宁虞伤手足。我令壮士八九辈，袒裼而往敢退缩。持戈踊跃皆直前，不顾爪牙加抵触。于菟怒斗力已困，白刃纷然刺其腹。不施陷阱设罗网，须臾俄闻就缚束。未踰半昼捷书来，抚掌惊嗟大神速。百夫肩舁向城市，塞巷填街争纵目。皆云古昔未曾有，不比春山得麋鹿。斑皮爱护输府，肝胆珍奇竞收蓄。吾闻兽之猛者莫如虎，摇尾磨牙肆其毒。一旦力尽势已穷，血膋反以饷僮仆。乃知刚狠不足恃，仁若驺虞才可录。虎兮虎兮，曷为出哉，深山穷谷可以隐而不隐，岂以夫皮为之灾。官有壮土长戟可以捕取尔，尔其亟去无复来。大江虽深亦可渡，纵横勿碍行人路。
捕虎行
作者：汪襄
朝代：宋

西山春暮繁草木，红白花开映岩谷。
朝来猛虎忽留踪，猎人挟刃争驱逐。
坡平草软筋力健，目光两镜照林麓。
吻牙狐兔何足噬，要向川原饱人肉。
猎夫鼓勇欲生擒，失利宁虞伤手足。
我令壮士八九辈，袒裼而往敢退缩。
持戈踊跃皆直前，不顾爪牙加抵触。
于菟怒鬬力已困，白刃纷然刺其腹。
不施陷穽设罗网，须臾俄闻就缚束。
未踰半昼捷书来，抚掌惊嗟大神速。
百夫肩舁向城市，塞巷填街争纵目。
皆云古昔未曾有，不比春山得麋鹿。
斑皮爱护输府，肝胆珍奇竞收蓄。
吾闻兽之猛者莫如虎，摇尾磨牙肆其毒。
一旦力尽势已穷，血膋反以饷僮仆。
乃知刚狠不足恃，仁若驺虞才可录。
虎兮虎兮，曷为出哉，深山穷谷可以隐而不隐，岂以夫皮为之灾。
官有壮土长戟可以捕取尔，尔其亟去无復来。
大江虽深亦可渡，纵横勿碍行人路。
行香子
作者：汪輔之
朝代：宋

晚綠寒紅。芳意匆匆。惜年華、今與誰同。碧雲零落，數字賓鴻。看渚蓮凋，宮扇舊，怨秋風。流波墜葉，佳期何在，想天教、離恨無窮。試將前事，閒倚梧桐。有銷魂處，明月夜，錦屏空。
行香子·记恨
作者：汪辅之
朝代：宋
体裁：词

晚绿寒红。芳意匆匆。惜年华、今与谁同。碧云零落，数字宾鸿。看渚莲凋，宫扇旧，怨秋风。流波坠叶，佳期何在，想天教、离恨无穷。试将前事，闲倚梧桐。有销魂处，明月夜，锦屏空。
题昭明庙
作者：汪远猷
朝代：宋

生为明哲没为神，一点英灵着处新。
秋浦溪山最留意，法华禅定是前身。
九州托庇阴功大，六字加封宠渥频。
更有使君书事实，幽沉从此愈昭伸。
题昭明庙
作者：汪远猷
朝代：宋

生为明哲没为神，一点英灵着处新。
秋浦溪山最留意，法华禅定是前身。
九州託庇阴功大，六字加封宠渥频。
更有使君书事实，幽沉从此愈昭伸。
题昭明庙
作者：汪远猷
朝代：宋

生为明哲没为神，一点英灵著处新。秋浦溪山最留意，法华禅定是前身。九州托庇阴功大，六字加封宠渥频。更有使君书事实，幽沉从此愈昭伸。
題昭明廟
作者：汪遠猷
朝代：宋

生爲明哲沒爲神，一點英靈著處新。
秋浦溪山最留意，法華禪定是前身。
九州託庇陰功大，六字加封寵渥頻。
更有使君書事實，幽沉從此愈昭伸。
黄山采药歌
作者：汪雄图
朝代：宋
体裁：古风

黄山青兮峛崺，三十六峰兮森起。草芸芸兮金吐华，石浥浥兮玉成髓。若有人兮薜荔衣，掬芳润兮凌险巇。朝撷英兮岩窦，夕揽秀兮溪湄。招浮邱兮为侣，岂刘阮兮自迷。疗膏肓兮下土，陪轩辕兮与归。
代滎陽公作張先生哀詞
作者：汪革
朝代：宋

惟古制行，必中庸兮。
降及末世，戾不通兮。
首陽柱下，更拙工兮。
代荥阳公作张先生哀词
作者：汪革
朝代：宋
体裁：四言诗

惟古制行，必中庸兮。降及末世，戾不通兮。首阳柱下，更拙工兮。
句·其一
作者：汪革
朝代：宋

釜星晚杂出，雨脚晨可歇。
句·其一
作者：汪革
朝代：宋

釜星晚雜出，雨脚晨可歇。
句·其二
作者：汪革
朝代：宋

紫闥青雲俱未遂。
句·其二
作者：汪革
朝代：宋

紫闼青云俱未遂。
和吕居仁春日
作者：汪革
朝代：宋
体裁：七言绝句

晏坐黉堂一事无，居官萧散似相如。偶违浊酒风前约，不见繁英雨后疏。
和呂居仁春日
作者：汪革
朝代：宋

晏坐黌堂一事無，居官蕭散似相如。
偶違濁酒風前約，不見繁英雨後疏。
寄謝無逸
作者：汪革
朝代：宋

問訊江南謝康樂，溪堂春木想扶疏。
高談何日看揮麈，安步從來可當車。
但得丹霞訪龐老，何須狗監薦相如。
新年更勵於陵節，妻子同鉏五畝蔬。
寄谢无逸
作者：汪革
朝代：宋

问讯江南谢康乐，溪堂春木想扶疏。
高谈何日看挥麈，安步从来可当车。
但得丹霞访庞老，何须狗监荐相如。
新年更励于陵节，妻子同鉏五亩蔬。
寄谢无逸
作者：汪革
朝代：宋

问讯江南谢康乐，溪堂春木想扶疏。高谈何日看挥麈，安步从来可当车。但得丹霞访庞老，何须狗监荐相如。新年更励于陵节，妻子同锄五亩蔬。
岁暮书堂
作者：汪革
朝代：宋
体裁：五言绝句

霜重阶铺纨，风凛肌生粟。心庄耳目清，思虑无由俗。
歲暮書堂
作者：汪革
朝代：宋

霜重階鋪紈，風凜肌生粟。
心莊耳目清，思慮無由俗。
詩一首
作者：汪革
朝代：宋

富貴空中花，文章木上癭。
要知真實地，惟有華嚴境。
诗一首
作者：汪革
朝代：宋
体裁：古风

富贵空中花，文章木上瘿。要知真实地，惟有华严境。
賢女浦·其一
作者：汪革
朝代：宋

賢女標名幾度秋，行人撫事至今愁。
湘雲楚雨知何處，月冷風悲江自流。
賢女浦·其二
作者：汪革
朝代：宋

女子能留身後名，包羞忍恥漫公卿。
可憐嗚咽灘頭水，渾似曹娥江上聲。
贤女浦
作者：汪革
朝代：宋

贤女标名几度秋，行人抚事至今愁。湘云楚雨知何处，月冷风悲江自流。女子能留身后名，包羞忍耻漫公卿。可怜呜咽滩头水，浑似曹娥江上声。
贤女浦·其一
作者：汪革
朝代：宋
体裁：七言绝句

贤女标名几度秋，行人抚事至今愁。湘云楚雨知何处，月冷风悲江自流。
贤女浦·其二
作者：汪革
朝代：宋
体裁：七言绝句

女子能留身后名，包羞忍耻漫公卿。可怜呜咽滩头水，浑似曹娥江上声。
句
作者：汪韶
朝代：宋

十八九常如意少，百千亿任化身多。
句
作者：汪韶
朝代：宋

十八九常如意少，百千億任化身多。
孙武
作者：汪韶
朝代：宋
体裁：七言绝句

为忧玩色堕军实，故假陈兵去二姬。却恨此机深莫悟，后人不谏受西施。
孫武
作者：汪韶
朝代：宋

爲憂玩色墮軍實，故假陳兵去二姬。
却恨此機深莫悟，後人不諫受西施。
演雅
作者：汪韶
朝代：宋

布谷不耕不穑，巧妇无褐无衣。提壶不可挹酒，络纬宁来贸丝。蜾蠃尧舜父子，鸿雁鲁卫弟兄。斗蚁滕薛争长，狎鸥晋郑寻盟。
演雅
作者：汪韶
朝代：宋

布谷不耕不穡，巧妇无褐无衣。
提壶不可挹酒，络纬宁来贸丝。
演雅·其一
作者：汪韶
朝代：宋
体裁：六言诗

布谷不耕不穑，巧妇无褐无衣。提壶不可挹酒，络纬宁来贸丝。
演雅·其一
作者：汪韶
朝代：宋

布谷不耕不穡，巧婦無褐無衣。
提壺不可挹酒，絡緯寧來貿絲。
演雅·其二
作者：汪韶
朝代：宋

蜾蠃堯舜父子，鴻雁魯衛弟兄。
鬭蟻滕薛爭長，狎鷗晉鄭尋盟。
演雅·其二
作者：汪韶
朝代：宋
体裁：六言诗

蜾蠃尧舜父子，鸿雁鲁卫弟兄。斗蚁滕薛争长，狎鸥晋郑寻盟。
讀史
作者：汪韶
朝代：宋

南北幾離合，江山一古今。
秋風駝卧棘，春雨燕巢林。
家國興亡夢，英雄勝敗心。
九疑呼不起，愁絕暮雲深。
读史
作者：汪韶
朝代：宋
体裁：五言律诗

南北几离合，江山一古今。秋风驼卧棘，春雨燕巢林。家国兴亡梦，英雄胜败心。九疑呼不起，愁绝暮云深。
读史
作者：汪韶
朝代：宋

南北几离合，江山一古今。
秋风驼卧棘，春雨燕巢要。
家国兴亡梦，英雄胜败心。
九疑呼不起，愁绝暮云深。
詠蝦蟆
作者：汴京輕薄子
朝代：宋

佳名標上苑，窩窟近天清。
道士行爲氣，梢工打作更。
嘉言呼舍弟，東美是家兄。
莫向南方去，將君煮作羹。
咏虾蟆
作者：汴京轻薄子
朝代：宋
体裁：五言律诗

佳名标上苑，窝窟近天清。道士行为气，梢工打作更。嘉言呼舍弟，东美是家兄。莫向南方去，将君煮作羹。
与道按田至湖山有诗凡九章次其韵·白云泉
作者：沈与求
朝代：宋

瓦鼓喧喧殢土龙，纸钱零乱野祠中。
谁能向此分余沥，润泽焦枯不计功。
与道按田至湖山有诗凡九章次其韵·题林屋洞口
作者：沈与求
朝代：宋

仙去遗踪亦漫留，羽旗那復肯来游。
欲知洞府烟霞邃，漠漠苍崖面橘州。
与道按田至湖山有诗凡九章次其韵·题灵源寺
作者：沈与求
朝代：宋

出郭有余适，到山无限清。
野泉依井落，古刹并湖成。
水鸟闲中趣，风松意外声。
问僧知此观，身世若为轻。
东西二林寺
作者：沈与求
朝代：宋

湓浦维舟访梵宫，香炉峰下暂从容。重来不为二林景，永远禅师有旧踪。游人多入东林寺，将谓西林景不如。我策短筇行半日，水声松韵更清虚。
东西二林寺·其一
作者：沈与求
朝代：宋
体裁：七言绝句

湓浦维舟访梵宫，香炉峰下暂从容。重来不为二林景，永远禅师有旧踪。
东西二林寺·其三
作者：沈与求
朝代：宋

游人多入东林寺，将谓西林景不如。
我策短笻行半日，水声松韵更清虚。
东西二林寺·其三
作者：沈与求
朝代：宋

游人多入东林寺，将谓西林景不如。我策短筇行半日，水声松韵更清虚。
东西二林寺·其二
作者：沈与求
朝代：宋
体裁：五言律诗

在昔得名齐，连墙亦共蹊。修篁同碧嶂，寒溜合清溪。阁影高低并，钟声左右迷。游人俄省悟，东即是林西。
书怀三首
作者：沈与求
朝代：宋

应俗由来懒，谋身尚敢先。栖栖从见嫉，仆仆岂能贤。骏马常追日，方舟可济川。人生各有趣，心目慎相怜。暗中人易记，名下士非虚。此道凭谁办，它时或自如。真能食万户，定复愧三闾。富贵虽吾有，当令功可书。事业贵不苟，声名难预期。功非宜食肉，道岂忘羹藜。政恐仪无舌，那论纬有髭。汉庭今用少，览镜独何为。
书怀三首·其一
作者：沈与求
朝代：宋
体裁：五言律诗

应俗由来懒，谋身尚敢先。栖栖从见嫉，仆仆岂能贤。骏马常追日，方舟可济川。人生各有趣，心目慎相怜。
书怀三首·其三
作者：沈与求
朝代：宋
体裁：五言律诗

事业贵不苟，声名难预期。功非宜食肉，道岂忘羹藜。政恐仪无舌，那论纬有髭。汉庭今用少，览镜独何为。
书怀三首·其二
作者：沈与求
朝代：宋

暗中人易记，名下士非虚。此道凭谁办，它时或自如。真能食万户，定复愧三闾。富贵虽吾有，当令功可书。
书怀三首·其二
作者：沈与求
朝代：宋

暗中人易记，名下士非虚。
此道凭谁办，它时或自如。
真能食万户，定復愧三闾。
富贵虽吾有，当令功可书。
于潜道中
作者：沈与求
朝代：宋

首路潜溪驿，鷄声欲曙天。
篮舆衝宿雾，栈阁寄层巅。
高下林端屋，横斜石罅田。
野泉随处有，草木尽苍然。
于潜道中
作者：沈与求
朝代：宋

首路潜溪驿，鸡声欲曙天。篮舆冲宿雾，栈阁寄层巅。高下林端屋，横斜石罅田。野泉随处有，草木尽苍然。
仆夫自燕山来云有次律兄书被盗失去
作者：沈与求
朝代：宋

投晓平安使，仓皇扣倚庐。修涂幸及此，细语问何如。云自三关道，曾持一纸书。崎岖经寇难，只影到乡闾。
仆夫自燕山来云有次律兄书被盗失去
作者：沈与求
朝代：宋

投晓平安使，仓皇扣倚庐。
修涂幸及此，细语问何如。
云自三关道，曾持一纸书。
崎岖经寇难，隻影到乡闾。
从刘殿院借书
作者：沈与求
朝代：宋

骨寒宜伴列仙臞，欲喜依刘计未疏。自昔暗中人易记，到今名下士非虚。欲从给事论奇字，拟向中郎得异书。愿借牙签三万轴，为公一一辨蟫鱼。
从刘殿院借书
作者：沈与求
朝代：宋

骨寒宜伴列仙臞，欲喜依刘计未疏。
自昔暗中人易记，到今名下士非虚。
欲从给事论奇字，拟向中郎得异书。
愿借牙籤三万轴，为公一一辨蟫鱼。
代人作寿诗
作者：沈与求
朝代：宋

老人明处识斜河，曾占充闾爽气多。蚤以才名凌屈宋，戏将诗律斗阴何。丹台旧缀神仙籍，黄屋仍垂将相科。礼绝座间公未晚，且提鸿笔上銮坡。英气超超不可亲，温然笑语便生春。绛帷久属宗师任，紫橐方参侍从臣。八面文章宁有敌，一门忠孝信无伦。山东出相公家事，只拟尊前咏大椿。
代人作寿诗·其一
作者：沈与求
朝代：宋

老人明处识斜河，曾占充闾爽气多。蚤以才名凌屈宋，戏将诗律斗阴何。丹台旧缀神仙籍，黄屋仍垂将相科。礼绝座间公未晚，且提鸿笔上銮坡。
代人作寿诗·其一
作者：沈与求
朝代：宋

老人明处识斜河，曾占充闾爽气多。
蚤以才名凌屈宋，戏将诗律鬬阴何。
丹台旧缀神仙籍，黄屋仍垂将相科。
礼绝座间公未晚，且提鸿笔上銮坡。
代人作寿诗·其二
作者：沈与求
朝代：宋
体裁：七言律诗

英气超超不可亲，温然笑语便生春。绛帷久属宗师任，紫橐方参侍从臣。八面文章宁有敌，一门忠孝信无伦。山东出相公家事，只拟尊前咏大椿。
会景亭
作者：沈与求
朝代：宋
体裁：七言绝句

柳株高下隔桃蹊，万顷烟波似渼陂。画手无人貌平远，小亭风冷立移时。
何亨老筑堂里第榜曰安虚盖取司马子微不受外
作者：沈与求
朝代：宋

幻境如群狙，喜怒眩名实。
怜渠千劫迷，堕此一念失。
世路波涛翻，时事风雨疾。
胡为随物迁，坐此方寸窒。
使君超世姿，轩裳起儒术。
神交赤城仙，妙解穷隐密。
向来心泰然，初不计升黜。
危堂榜新颜，要以名自律。
窗扉敞深明，空华乱初日。
变灭惊须臾，蔽亏隔纖悉。
了知内观融，天光发虚室。
山林猿鹤俦，廊庙鵷鸾匹。
静躁涂或殊，出处心本一。
清都五城开，真仙罗辅弼。
行矣朝紫皇，启沃造前膝。
功名戏剧成，志愿谈笑毕。
它年容买邻，傥不傲蓬荜。
何亨老筑堂里第榜曰安虚盖取司马子微不受外不逐外之说属某赋诗以见意云
作者：沈与求
朝代：宋

幻境如群狙，喜怒眩名实。
怜渠千刼迷，堕此一念失。
世路波涛翻，时事风雨疾。
胡为随物迁，坐此方寸窒。
使君超世姿，轩裳起儒术。
神交赤城仙，妙解穷隐密。
向来心泰然，初不计升黜。
危堂榜新颜，要以名自律。
窗扉敞深明，空华乱初日。
变灭惊须臾，蔽亏隔纤悉。
了知内观融，天光发虚室。
山林猿鹤俦，廊庙鹓鸾匹。
静躁涂或殊，出处心本一。
清都五城开，真仙罗辅弼。
行矣朝紫皇，启沃造前膝。
功名戏剧成，志愿谈笑毕。
它年容买邻，傥不傲蓬荜。
何亨老筑堂里第榜曰安虚盖取司马子微不受外不逐外之说属某赋诗以见意云
作者：沈与求
朝代：宋

幻境如群狙，喜怒眩名实。怜渠千劫迷，堕此一念失。世路波涛翻，时事风雨疾。胡为随物迁，坐此方寸窒。使君超世姿，轩裳起儒术。神交赤城仙，妙解穷隐密。向来心泰然，初不计升黜。危堂榜新颜，要以名自律。窗扉敞深明，空华乱初日。变灭惊须臾，蔽亏隔纤悉。了知内观融，天光发虚室。山林猿鹤俦，廊庙鹓鸾匹。静躁涂或殊，出处心本一。清都五城开，真仙罗辅弼。行矣朝紫皇，启沃造前膝。功名戏剧成，志愿谈笑毕。它年容买邻，傥不傲蓬荜。
何子楚为范明伦赋九疑石石吾不及见也读诗可以知其巑岏秀峙之状吾累卞峰石为小寒林兴寄不浅用其韵并及之
作者：沈与求
朝代：宋

峨弁千峰倚天碧，上有修筠材可篴。月明三弄面巉岩，惊起哀猿啼峭壁。儿童斲石攒青瑶，寒林萧萧吹堕樵。坐令结习落幽梦，芒鞋竹杖归路遥。觉来只影徒相守，哦子清诗笔如口。眼中何必小玲珑，仿像九疑当户牖。神丹已失大江漘，谁与安期追后尘。分天隔日不可到，使我目断苍梧云。
何子楚为范明伦赋九疑石石吾不及见也读诗可以知其巑岏秀峙之状吾累卞峰石为小寒林兴寄不浅用其韵并及之
作者：沈与求
朝代：宋

峩弁千峰倚天碧，上有修筠材可篴。
月明三弄面巉岩，惊起哀猿啼峭壁。
儿童斵石攅青瑶，寒林萧萧吹堕樵。
坐令结习落幽梦，芒鞋竹杖归路遥。
觉来隻影徒相守，哦子清诗笔如口。
眼中何必小玲珑，仿像九疑当户牖。
神丹已失大江漘，谁与安期追后尘。
分天隔日不可到，使我目断苍梧云。
倦夜
作者：沈与求
朝代：宋

独坐苦无赖，开轩怀抱空。徘徊帘上月，淅沥竹间风。清影迷篝火，哀音咽砌虫。怪来寒次骨，霜气已冥濛。
倦夜
作者：沈与求
朝代：宋

独坐苦无赖，开轩怀抱空。
徘徊帘上月，淅沥竹间风。
清影迷篝火，哀音咽砌虫。
怪来寒次骨，霜气已冥蒙。
允迪招行简卜居鸬鹚谷仆意羡之作诗送行兼以自见
作者：沈与求
朝代：宋

严陵滩下鸬鹚谷，闻道元英旧隐庐。鼻祖名高诗格在，耳孙才杰宦情疏。漫山松桂雁行立，入坞茅茨星散居。知为刘郎赋招隐，莫教花落到通渠。少日长怀社稷忧，怪来饶舌漫多仇。风尘冉冉百年老，霜雪萧萧两鬓秋。不办痴床供一笑，方营隐谷赋三休。添丁护得金鸦觜，佳处端能著我不。
允迪招行简卜居鸬鹚谷仆意羡之作诗送行兼以自见·其一
作者：沈与求
朝代：宋
体裁：七言律诗

严陵滩下鸬鹚谷，闻道元英旧隐庐。鼻祖名高诗格在，耳孙才杰宦情疏。漫山松桂雁行立，入坞茅茨星散居。知为刘郎赋招隐，莫教花落到通渠。
允迪招行简卜居鸬鹚谷仆意羡之作诗送行兼以自见·其二
作者：沈与求
朝代：宋

少日长怀社稷忧，怪来饶舌漫多仇。
风尘冉冉百年老，霜雪萧萧两鬓秋。
不办痴床供一笑，方营隐谷赋三休。
添丁护得金鸦觜，佳处端能着我不。
允迪招行简卜居鸬鹚谷仆意羡之作诗送行兼以自见·其二
作者：沈与求
朝代：宋

少日长怀社稷忧，怪来饶舌漫多仇。风尘冉冉百年老，霜雪萧萧两鬓秋。不办痴床供一笑，方营隐谷赋三休。添丁护得金鸦觜，佳处端能著我不。
允迪遣书问讯并寄示与子我唱酬佳句猥及微踪辄用庐字韵为二诗以报嘉惠
作者：沈与求
朝代：宋

泛爱何人枉素书，银钩奕奕到田庐。朋游久许贫方耐，宦学空怜老更疏。回雁峰前应梦到，放龟池上也斋居。相期保社同香火，口祷功名乞与渠。不从吏议污丹书，恩许怀章返故庐。投老有缘知分溢，排奸无术愧才疏。胜流踊跃闻归棹，妙语吹嘘慰索居。怀望北辕心已折，忍将时事付轩渠。
允迪遣书问讯并寄示与子我唱酬佳句猥及微踪辄用庐字韵为二诗以报嘉惠·其一
作者：沈与求
朝代：宋

泛爱何人枉素书，银鈎奕奕到田庐。
朋游久许贫方耐，宦学空怜老更疏。
回雁峰前应梦到，放龟池上也斋居。
相期保社同香火，口祷功名乞与渠。
允迪遣书问讯并寄示与子我唱酬佳句猥及微踪辄用庐字韵为二诗以报嘉惠·其一
作者：沈与求
朝代：宋

泛爱何人枉素书，银钩奕奕到田庐。朋游久许贫方耐，宦学空怜老更疏。回雁峰前应梦到，放龟池上也斋居。相期保社同香火，口祷功名乞与渠。
允迪遣书问讯并寄示与子我唱酬佳句猥及微踪辄用庐字韵为二诗以报嘉惠·其二
作者：沈与求
朝代：宋

不从吏议污丹书，恩许怀章返故庐。投老有缘知分溢，排奸无术愧才疏。胜流踊跃闻归棹，妙语吹嘘慰索居。怀望北辕心已折，忍将时事付轩渠。
允迪遣书问讯并寄示与子我唱酬佳句猥及微踪辄用庐字韵为二诗以报嘉惠·其二
作者：沈与求
朝代：宋

不从吏议污丹书，恩许怀章返故庐。
投老有缘知分溢，排姦无术愧才疏。
胜流踊跃闻归棹，妙语吹嘘慰索居。
怀望北辕心已折，忍将时事付轩渠。
八月十七日扁舟渡钱塘江
作者：沈与求
朝代：宋

一言初欲寤明君，去矣终缘丞相嗔。凫雁江湖真我辈，龙蛇山泽定何人。市中未识冯延寿，门外已呼祁孔宾。尚有忧时心未歇，西风吹泪湿纶巾。沙觜波生柁脚开，扁舟老去许归来。风帆一点日边下，雪浪千堆天际回。城郭荒芜迷旧隐，江山寂寞写馀哀。此心元自无机事，寄语轻鸥莫见猜。
八月十七日扁舟渡钱塘江·其一
作者：沈与求
朝代：宋

一言初欲寤明君，去矣终缘丞相嗔。凫雁江湖真我辈，龙蛇山泽定何人。市中未识冯延寿，门外已呼祁孔宾。尚有忧时心未歇，西风吹泪湿纶巾。
八月十七日扁舟渡钱塘江·其一
作者：沈与求
朝代：宋

一言初欲寤明君，去矣终缘丞相嗔。
鳬雁江湖真我辈，龙蛇山泽定何人。
市中未识冯延寿，门外已呼祁孔宾。
尚有忧时心未歇，西风吹泪湿纶巾。
八月十七日扁舟渡钱塘江·其二
作者：沈与求
朝代：宋

沙觜波生柁脚开，扁舟老去许归来。风帆一点日边下，雪浪千堆天际回。城郭荒芜迷旧隐，江山寂寞写馀哀。此心元自无机事，寄语轻鸥莫见猜。
八月十七日扁舟渡钱塘江·其二
作者：沈与求
朝代：宋

沙觜波生柁脚开，扁舟老去许归来。
风帆一点日边下，雪浪千堆天际迴。
城郭荒芜迷旧隐，江山寂寞写余哀。
此心元自无机事，寄语轻鸥莫见猜。
再用子虚韵和呈骏发次颜
作者：沈与求
朝代：宋

灯市烧春接郡楼，岁丰人乐事遨游。繁弦急管方连夕，痛饮高谈自一流。短帽纵堪陪胜赏，长檠那解照牢愁。归来卧对西窗月，独想清光烛电眸。十里笙箫沸市楼，已占风物两优游。人从月窟开青嶂，灯挟星河映碧流。曲席深杯成径醉，长廊古寺溢清愁。暗中我亦知公在，彊对兰膏为举眸。